
	诪讜住讬驻谞讗 诇讜 讜讛讜讛 讞诇讜驻讬讛. 讬砖 诇讛拽砖讜转 诇专讘讬 注拽讬讘讗 讚讗讬转 诇讬讛 讘砖讬诇讛讬 讛讞讜诇抓 (讬讘诪讜转 讚祝 谞. 讜砖诐) 诪砖诇讜 讛讜住讬驻讜 诇讜 诇讞讝拽讬讛讜 讜诇讬转 诇讬讛 讝讻讛 诪讜住讬驻讬谉 诇讜 讛讗 诪砖诪注 讛讻讗 讚诪讜住讬驻讬谉 诇讜 爪''注: 诪讘注讟 讘专讘讜转讬讜 讛讜讛. 讜讻谉 讗讬讻讗 诇诪讬诪专 讘讛讛讬讗 讚驻''拽 讚砖讘转 (讚祝 讬讙.) 讘讗讞讚 砖诪转 讜讛讬转讛 讗砖转讜 诪讜诇讻转 转驻讬诇讬讜 讘讘讬转 讛诪讚专砖 讗诪专讛 讻转讬讘 讻讬 讛讬讗 讞讬讬讱 讜讗讜专讱 讬诪讬讱 讘注诇讬 砖拽专讗 讛专讘讛 讜砖谞讛 讛专讘讛 讛讬讻讬 诪转 讘讞爪讬 讬诪讬讜 讜诇讗 讛砖讬讘讜 诇讛 讚讘专 讜诇讗 讛讬讜 讗讜诪专讬诐 诪讛谞讬 讛讜讛 讚讘拽讚讜砖讬讜 诇讗 讬讗诪讬谉 讗讬 谞诪讬 诇讗 讛讬讛 转砖讜讘讛 谞爪讞转 讛讗 讬专讗讜谞讬 诪讜讞诇讬谉. 讙讘讬 注讜砖拽 砖讻专 砖讻讬专 讻转讬讘 讚讛讜讛 诇讬讛 诇讗 转注砖讛 讜驻诇讬讙讗 讚专讘讬 讬砖诪注讗诇 讘驻专拽 讘转专讗 讚讬讜诪讗 (讚祝 驻讜.) 讚讗诪专 转砖讜讘讛 转讜诇讛 讜讬讜讛''讻 诪讻驻专 讜讗讬讻讗 讘专讬讬转讗 讗讞专转 讚讗诪专 注诇 注砖讛 讜诇讗 转注砖讛 转砖讜讘讛 诪讻驻专转 讜注讜讚 讬砖 诇讞诇拽 讘讬谉 注谞讬谞讬 转砖讜讘讛 讬砖 砖讘 讜诪讜讞诇讬谉 诇讜 诪讬讚 讜讬砖 砖讘 讚诪讜讞诇讬谉 诇讜 讗讘诇 诇讗 诪讞讬诇讛 讙诪讜专讛 讜注讚讬讬谉 讬砖 注讜谞砖 讜讗讜转讜 注讜谞砖 转讜诇讬谉 讜讛讗 讚讗诪专讬谞谉 讘砖讘讜注讜转 (讚祝 讬讘: 讜砖诐) 讛注讜讘专 注诇 诪爪讜转 注砖讛 讜谞转讞专讟 诇讗 讝讝 诪砖诐 注讚 砖诪讜讞诇讬谉 诇讜 讛讬讬谞讜 诪讞讬诇讛 讙诪讜专讛 讜讗诐 砖讘 讘讻诇 诇讘讜 注''讬 讬住讜专讬谉 讬转讻驻专讜 诇讜 注讜谞讜转讬讜: 砖谞注砖讜转 爪专讜转 讝讜 诇讝讜 讻讙讜谉 讝讬讘讜专讗 讜注拽专讘讗. 驻专''转 专驻讜讗讛 诇谞砖讬讻讛 讝讜 拽砖讛 诇谞砖讬讻讛 讝讜 讜讻谉 讗诪专讬谞谉 专讬砖 驻专拽 讘' 讚注''讝 (讚祝 讻讞: 讜砖诐) 讞诪讬诪讬 诇注拽专讘讗 拽专讬专讬 诇讝讬讘讜专讗: 讝讛 讛诪诪爪讬讗 诪注讜转 诇注谞讬 讘砖注转 讚讜讞拽讜. 驻专砖''讬 讚拽讗讬 讗讚诇注讬诇 讗诐 讟讜讘 讜讗诐 专注 砖诪诪转讬谉 诇讜 注讚 砖注转 讛讬讜拽专 讜谞诪爪讗 拽讜谞讛 讘讬讜拽专 诇转诇讬转讗 诇拽谞讜转 驻转 诇驻讬 砖注讛 讻诪讜 砖拽讜谞讛讜 讘住诇讜 讻讚讗诪专讬谞谉 转诇讗 诇住讬诇转讬 转诇讗 诇诪讝讜谞讬讛 讜拽砖讬讗 诇专''转 讞讚讗 诇诪讛 谞拽讟 讻讜诇讬 讛讗讬 讜讗驻住拽讬讛 讘讗讬讚讱 拽专讗 讜讛讬讛 讻讬 转诪爪讗谉 讗讜转讜 专注讜转 专讘讜转 讜爪专讜转 讜注讜讚 讚讗诪专讬谞谉 讛诪诇讜讛 诇注谞讬 讘砖注转 讚讜讞拽讜 注诇讬讜 谞讗诪专 讗讝 转拽专讗 讜讛' 讬注谞讛 (讬砖注讬讛 谞讞) 讘驻专拽 讛讘讗 注诇 讬讘诪转讜 (讬讘诪讜转 讚祝 住讙. 讜砖诐) 诪讬讛讜 讛转诐 诪讞诇拽 讛专讬讘''谉 讘讬谉 诪诇讜讛 诇诪诪爪讬讗 讜注讜讚 讚谞拽讟 讛砖''住 诪讬诇转讗 讚诇讗 砖讻讬讞 诇转诇讜转 讛诇讞诐 讚讗诪专 讘注专讘讬 驻住讞讬诐 (讚祝 拽讬讗: 讜砖诐) 转诇讗讬 讘讘讬转讗 拽砖讬 诇注谞讬讜转讗 讜诪驻专砖 专''转 爪专讜转 专讘讜转 讜专注讜转 讝讛讜 讛诪诪爪讬讗 诪注讜转 诇注谞讬 讘砖注转 讚讜讞拽讜 讻讙讜谉 砖转驻住讜 讛诪讜砖诇 讜讘讗 讝讛 讜讗诪专 诇讜 砖讬诇讜讛 诇讜 诪注讜转 注诇 拽专拽注讜转讬讜 讜讗诐 诇讗 讛讬讛 讝讛 讘讗 讛诪讜砖诇 讛讬讛 诪讬拽诇 讘驻讚讬讜谞讜 诇驻讬 砖讛讜讗 讚讞讜拽 讜注谞讬 讝讜讝讬 诇注诇诇转讗 诇讗 砖讻讬讞 讗诐 讛讬讛 专讜爪讛 诇拽谞讜转 转讘讜讗讛 诇讛讗讻讬诇讜 诇讘讬转讜 讗讬谉 诪讜爪讬讗讬谉 诇讜 诪注讜转 诇转诇讬转讗 讻诪讜 转诇讗 讜讝讘讬谉 (讘''讘 讚祝 诪讝:) 讻砖讚讜讞拽讬谉 讗讜转讜 诇诪讻讜专 诪砖诇讜 诇转诇讜转讜 讻讚讬 砖讬驻讚讛 注爪诪讜 [讜注''注 转讜住' 住谞讛讚专讬谉 讚祝 注讜: 讚''讛 讜讛诪诇讜讛]:




专讘讬谞讜 讞谞谞讗诇

讜诇讗 注讜讚 讗诇讗 专讘 讘讬讘讬 讘谉 讗讘讬讬 讛讬讛 诪转注住拽 讘专讗讬讬转 讛砖讚讬诐 诇驻讬讻讱 讬砖 诇讜诪专 讻讚专讱 讛讝讛 专讗讛 讜讗讬谉 住讜诪讻讬谉 注诇讬讜 讜驻转专讜谉 讬砖 谞住驻讛 讘诇讗 讜讙讜' 讻讙讜谉 讗讚诐 砖讛专讙 讞讘讬专讜. 



讜转住讬转谞讬 讘讜. 讗转讛 诪注诇讛 讘讚注转讱 讻讬讜谉 砖讗转讛 讘讗 讘讚讘专讬讱 讛诇诇讜 讘注拽讬驻讬谉 讗转讛 诪讚诪讛 诇讛住讬转 讜讗讬谞讱 讬讻讜诇 诇讛住讬转 讗诇讗 (讘专讘讜讬 诪讜专) 诪讬讻谉 砖讛砖讟谉 砖诇 讗讬讜讘 讗讚诐 讛讬讛. 讛谉 讘拽讚讜砖讬讜 诇讗 讬讗诪讬谉 讻诇讜诪专 讗讬谞讜 诪讗诪讬谉 诇讛诐 诇讞讬讜转 讛专讘讛 砖诪讗 讘讝拽谞讜转诐 讬讟讜 诪谉 讛讚专讱 讛讟讜讘讛 [讜拽砖讬讗 诇讬 讚讛讗 讗诪专讬谞谉 讘讬讜诪讗 讻讬讜谉 砖讗讚诐 注讘专 砖诇砖讬诐 讜砖砖讛 砖谞讛 讜诇讗 讞讟讗 砖讜讘 讗讬谞讜 讞讜讟讗] 讜讛讛讜讗 转诇诪讬讚 讚讛讜讛 讘砖讬讘讘讜转讬讛 讚专' 讬讜讞谞谉 讜砖讻讬讘 讝讜讟专. 讜讗诪专 专' 讬讜讞谞谉 讗讬 讘注讬 诇讛讜讟讜讘讬 讗专讞转讬讛 讚诇讗 诇讘注讜讟 讘专讘讜转讬讜 讛讬讛 讞讬讬. 专' 讬讜讞谞谉 讛讜讛 讘讻讬 讗诪专 讻转讬讘 讜拽专讘转讬 讗转讻诐 诇诪砖驻讟 讜讛讬讬转讬 注讚 诪诪讛专 讜讙讜' 注讘讚 砖专讘讜 诪拽专讘讜 诇讚讬谉 讜诪诪讛专 诇讛注讬讚讜 讻诇讜诐 讬砖 讘讜 转拽谞讛. 



讗专讬讘"讝 讗讜讬 诇谞讜 砖砖拽诇 讛拽诇讜转 注讜砖拽 砖讻专 砖讻讬专 讜讻讬讜爪讗 讘讜 讛拽讬砖讜 诇诪谞讗祝 讜诇诪讻砖祝 专"诇 讗诪专 讜诪讟讛 讙专 讜诪讟讬 讙专 讻转讬讘 讻诇讜诪专 讻讗诇讜 诪讟讛 讚讬谉 砖诇 诪注诇讛 讜讻诇 讛注讜砖讛 讚讘专 讜诪转讞专讟 讘讜 诪讜讞诇讬谉 诇讜 砖谞讗诪专 讜诇讗 讬专讗讜谞讬 讛讗 讬专讗讜谞讬 讗谞讬 诪讜讞诇 诇讛诐. 



讻讬 讗转 讻诇 诪注砖讛 讛讗诇讛讬诐 讬讘讬讗 讘诪砖驻讟 注诇 讻诇 谞注诇诐. 讛讬讛 专' 讬讜讞谞谉 讗讜诪专 注讘讚 砖专讘讜 砖讜拽诇 砖讙讙讜转 讻讝讚讜谞讜转 转拽谞讛 讬砖 诇讜. 注诇 讻诇 谞注诇诐 讝讛 砖讛讜专讙 讻讬谞讛 诇驻谞讬 讞讘讬专讜 讜谞诪讗住 讗诐 讟讜讘 讜讗诐 专注 讻诇讜诪专 讗驻讬诇讜 专爪讛 诇注砖讜转 讟讜讘 讜注诇讛 讘讬讚讜 专注 讻讙讜谉 砖谞转谉 爪讚拽讛 诇注谞讬 讘驻专讛住讬讗 砖谞诪爪讗 诪讘讬讬砖讜 专' 砖讬诇讗 讗诪专 讛谞讜转谉 爪讚拽讛 诇讗砖讛 讘住转专 讜诪讬讬转讬 诇讛 讞砖讚讗 砖诪砖讬讗讛 砖诐 专注 专讘讗 讗诪专 讝讛 讛诪砖讙专 诇讗砖转讜 讘砖专 讘注"砖 砖讗讬谞讜 诪讞讜转讱 讗诇讗 讗讬 拽讬诐 诇讬讛 讘讙讜讜讗 讜讘讛讬诪谞讜转讗 讻专讘讗 讘专 专讘 讞住讚讗:




讜讛讬讛 讻讬 转诪爪讗谉 讗讜转讜 专注讜转 专讘讜转 讜爪专讜转. 



讗诪专 专讘 专注讜转 砖谞注砖讜转 爪专讜转 讝讜 诇讝讜 讻讙讜谉 讝讬讘讜专讗 讜注拽专讘讗 讻讙讜谉 砖注拽爪讜 讝讬讘讜专讗 讜注拽专讘 讘讬讞讚 诇讗讚诐 诪讬 砖注拽爪讜 注拽专讘 [讗讬谞讜] 专讜爪讛 讚讘专讬诐 拽专讬诐 谞诪爪讗 讛诪讜注讬诇 诇讗讞讚 诪讝讬拽 诇讗讞专. 



砖诪讜讗诇 讗诪专 讝讛 讛诪诪爪讬讗 诪注讜转 诇注谞讬 讘砖注讛 砖讛谞讜讙砖讬诐 注诇讬讜 讜诪诇讜讛 讗讜转讜 讜讛谞讜讙砖讬诐 讘讗讬谉 讜诇讜拽讞讬谉 讗讜转讜 讛诪诪讜谉 砖讛诇讜讛讜 讜讻讬 诪住转诇拽讬 讜讛讜讗 讘讗 讜谞讜砖讛 讘讜 讘讻诇 讬讜诐 讛讬讬谞讜 讚讗诪专讬 讗讬谞砖讬 讝讜讝讗 诇注诇诇讗 诇讗 砖讻讬讞 诇转讜诇讬转讗 砖讻讬讞. 驻讬' 讝讜讝讗 诇拽谞讜转 讘讜 转讘讜讗讛 讗讬谞讜 诪爪讜讬 讜诇诪讬 砖转讜诇讬谉 讗讜转讜 讛谞讜讙砖讬诐 诪爪讜讬. 



讻转讬讘 讜讛住转专转讬 驻谞讬 诪讛诐 讜讛讬讛 诇讗讻讜诇. 讗诪专 专讘 讻诇 砖讗讬谉 讘讜 讜讛住转专转讬 驻谞讬 诪讛诐 讻诇讜诪专 砖讛转驻诇诇 讜讗讬谉 谞注谞讛 讗讬谉 讘讜 讜讛讬讛 诇讗讻讜诇 讻诇讜诪专 砖诪注谞讬砖讬谉 讗讜转讜 讛注讜讘讚讬 讻讜讻讘讬诐 讜讗讜讻诇讬谉 诪诪讜谞讜 讗讬谞讜 诪讬砖专讗诇 讗诪专讜 诇讬讛 诇专讘讗 讜讛讗 诪专 诇讬转讗 讘讜讛讬讛 诇讗讻讜诇 讜诪转驻诇诇 讜谞注谞讛.





讛诪讗讬专讬

讻诇 转诇诪讬讚 讛诪讘注讟 讘专讘讜转讬讜 讛讘"讛 拽讜爪抓 讗转 讬诪讬讜 讜讻诇 讛诪讟讛 讚讬谞讜 砖诇 讙专 讻讗讬诇讜 诪讟讛 讚讬谞讜 砖诇 诪注诇讛:



讛专讘讛 讚讘专讬诐 讗讬谉 讙讜驻诐 注讘讬专讛 讜讛谉 谞诪讗住讜转 诪讟讻住讬住讬讛谉 砖诇 转诇诪讬讚讬 讞讻诪讬诐 讜专讗讜讬 诇讬注谞砖 讘讛诐 讻讙讜谉 讛专拽 讘驻谞讬 讞讘专讜 讜谞诪讗住 讜讻谉 讛讛讜专讙 讻谞讛 讘驻谞讬 讞讘专讜 讜谞诪讗住 讜讛讚讜诪讬诐 诇讗诇讜 讛谞讜转谉 爪讚拽讛 诇注谞讬 讘驻专讛住讬讗 谞讜讞 诇讜 砖诇讗 谞转谞讛 诪驻谞讬 砖谞转讘讬讬砖 讘诪转谞转讜 讛诪注讜讟讛 讜讘讗砖讛 讛驻讱 讛讚讘专讬诐 砖讗讬谉 诇讜 诇讗讚诐 诇讬转谉 诇讗砖讛 爪讚拽讛 讘住转专 诪驻谞讬 砖诪讘讬讗讛 诇讬讚讬 讞砖讚 讗住讜专 诇讜 诇讗讚诐 诇讛诪爪讬讗 诪注讜转 诇注谞讬 讘砖注转 讚讞拽讜 讚专讱 讛诇讜讗讛 讗讗"讻 讬讜讚注 砖讛诐 爪专讬讻讬诐 诇讜 诇转讜注诇转讜 砖讗诐 诇讗 讻谉 讛专讬 讛讜讗 诪讜爪讬讗诐 讜谞砖讗专 诪讙讜诇讙诇 讜讛专讬 讝讛 砖讛诇讜讛讜 转讜拽祝 讘砖诇讜 讜诪讜爪讬讗讜 谞拽讬 诪谞讻住讬讜 诇注讜诇诐 讬讻转讬专 讗讚诐 注爪诪讜 讘诪讚讜转 讛讙讜谞讜转 讜诇讗 住讜祝 讚讘专 讘砖讜拽 讗诇讗 讗祝 讘讘讬转讜 讜诇讗 住讜祝 讚讘专 讘讘讬转讜 讗诇讗 讗祝 讘讞讚专讬 讞讚专讬诐 讗驻讬' 砖讬讞讛 砖讘讬谞讜 诇讘讬谞讛 讬诪注讟 讘讛 讗讗"讻 讛讜讗 爪专讬讱 诇专爪讜转 砖诇讗 讬转谞讛讙 讻诪讚转 注诐 讛讗专抓 砖谞转讬讞住讛 诇讜 诪讚转 讛讗专讬 砖讚讜专住 讜讗讜讻诇 讻诇 诪讬 砖讗讬 讗驻砖专 诇讜 诇注住讜拽 讘转讜专讛 讜注讜住拽 砖讻专讜 讛专讘讛 诪讗讚 讜诪拽讜诪讜 诪讜砖讻专 诇讜 讜讻诇 砖讗驻砖专 诇讜 诇注住讜拽 讜讗讬谞讜 注讜住拽 讜讻谉 讻诇 驻专谞住 砖诪转讙讗讛 注诇 讛爪讘讜专 讘讞谞诐 讛专讬 讛诐 讛讜诇讻讬诐 诇讗讘讚讜谉 讘讬讚 驻砖注诐 诇注讜诇诐 讬讝讛专 讗讚诐 砖诇讗 诇讬转谉 诪讻砖讜诇 讘转讜讱 讘讬转讜 讚专讱 爪讞讜转 讗诪专讜 讗转 讻诇 诪注砖讛 讛讗诇讛讬诐 讬讘讬讗 讘诪砖驻讟 讝讛 讛诪砖讙专 诇讗砖转讜 讘砖专 砖讗讬谞讜 诪讞讜转讱 讘注专讘讬 砖讘转讜转 讻诇讜诪专 砖诪讗 诪转讜讱 诪讛讬专讜转讛 诇讗 转专讙讬砖 讗诐 爪专讬讻讛 谞拽讜专 讗诐 诇讗讜 讜讻砖砖讗诇讜 讜讛讗 专讘讗 诪砖讚专 转专爪讜 讘讛 砖讗谞讬 讘转 专讘 讞住讚讗 讚拽讬诐 诇讬讛 讘讙讜讜讛 讻诇讜' 砖讛讬讛 讬讜讚注 讘讛 砖讛讬转讛 讘拽讬讗讛 讘谞讬拽讜专 诇注讜诇诐 讗诇 讬讛专讛专 讗讚诐 讗讞专 诪讚讜转讬讜 砖诇 诪拽讜诐 讗诇讗 讬爪讚讬拽 讗转 讚讬谞讜 讘讻诇 诪讛 砖讬讝讚诪谉 诇讜 讚专讱 爪讞讜转 讗诪专讜 讜讞专讛 讗驻讬 讘讜 讜讛住转专转讬 驻谞讬 诪讛诐 讜讛讬讛 诇讗讻诇 讻诇 砖讗讬谞讜 讘讛住转专 驻谞讬诐 讜讘讜讛讬讛 诇讗讻诇 讗讬谞讜 诪讛诐 讜讻谉 讻诇 讻讬讜爪讗 讘讝讛 讻讘讜讚 转诇诪讬讚讬 讞讻诪讬诐 讻诇 讗讚诐 诪讜讝讛专 讘讜 讗驻讬' 谞砖讬讗 砖诪讜讞诇 注诇 讻讘讜讚讜 讜讛讜诇讱 诇讛拽讘讬诇 驻谞讬 讞讻诐 砖讗讬谉 讝讛 讗爪诇讜 诪讬注讜讟 砖专专讛 讗诇讗 诪讚讛 讛讚讜专讛 [讜讛讙讚诇转] 讻讘讜讚 讜转讜注诇转 诇注爪诪讜 [讜讻讘专 谞讗诪专 讻讬 诪讻讘讚讬 讗讻讘讚] 讻诇 讛注讜住拽 讘转讜专讛 讗驻讬' 讬讜诐 讗讞讚 讘砖谞讛 诇砖诪讛 讛专讬 讛讜讗 讻讗诇讜 注讜住拽 讻诇 讛砖谞讛 讻诇讛 讜讻诇 讛诪专讘讛 讛专讬 讝讛 诪砖讜讘讞:





转讜住驻讜转 专讬"讚

专注讜转 砖谞注砖讜转 爪专讜转 讝讜 诇讜 讻讙讜谉 讝讬讘讜专讗 讜注拽专讘讗 驻讬' 讻讚讗诪专讬' 讘注"讝 讘驻' 讗讬谉 诪注诪讬讚讬谉 讞诪讬诪讬 诇注拽专讘讗 讜拽专讬专讬 诇讝讬讘讜专讗 讜讞诇讬驻讬 住讻谞转讗 讛讬诇讻讱 讗讬 讗驻砖专 诇专驻讗讜转讛:





讜砖诪讜讗诇 讗诪专 讝讛 讛诪诪爪讬讗讬谉 诇讜 诪注讜转 诇爪专转讜 驻讬' 讛诪讜专讛 讗诇注讬诇 拽讗讬 讗讗诐 讟讜讘 讜讗诐 专注讛 讜讗讬谞讜 谞"诇 讚讛讗 讗讬驻住拽讗 讻专' 讬讜讞谞谉 讻讬 诪讟讬 诇讛讗讬 拽专讗 讘谞讬 讻讜' 讜谞"诇 讚讛讻讗 拽讗讬 讗专注讜转 专讘讜转 讜爪专讜转 讜驻讬专砖 砖诪讜讗诇 讝讛 讛诪诪爪讬讗讬谉 诇谉 诪注讜转 诇爪专转讜 砖讬砖 诇讜 专注讛 砖讛讜爪专讬讱 诇诇讜转 讜注讜讚 讜注讜讚 爪专讛 讙讚讜诇讛 砖讗讬谞讜 诪讜爪讬讗 诇诇讜讜转 拽讜讚诐 砖讬讚讞拽 讛专讘讛 讗诇讗 讘砖注转 讚讜讞拽讜 砖讛讜讗 爪专讬讱 诇讛专讘讛 诪注讜转 砖讗诐 讛讬讜 诪诇讜讬谉 诇讜 讘注转 讛拽爪讬专 讛讬' 诪住转驻拽 讘讚讘专 诪讜注讟 讜诪讻砖讬讜 砖诪诇讜讬谉 诇讜 诇拽谞讜转 驻转 诪谉 讛砖讜拽 讬爪讟专讱 诇诪注讜转 讛专讘讛 讜讬讘讗 诇诪讻讜专 谞讻住讬讜 讘讝讜诇 讜诇驻专讜注:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讝讬讘讜专讗 讜注拽专讘讗 诪砖"讛 谞拽讟 讛讻讬 讻讜' 注讻"诇 讻诇 讝讛 讛讚讬讘讜专 砖讬讬讱 诇转讜住' 讜讗讬谞讜 诪驻专砖"讬 讜讻"讛 讘注"讬 讜讘转讜住' 砖诇驻谞讬谞讜 讬砖 讚讬诇讜讙 讜拽"诇:


转讜住'讘讚"讛 讝讛 讛诪诪爪讬讗 讻讜' 砖讛讜讗 讚讞讜拽 讜注谞讬 讝讜讝讬 诇注诇诇转讗 诇讗 砖讻讬讞 讗诐 讛讬讛 专讜爪讛 讻讜' 注讻"诇 讛讚"讗 讻爪"诇:





诪讛专砖"讗 - 讞讬讚讜砖讬 讗讙讚讜转

讚专注讬谞讗 讛讜 讻讜'. 讜讛讚专 诪砖诇讬诪谞讗 诇讚讜诪讛 讻讜' 讜注讚"讝 谞讗诪专 诇讗 讛诪转讬诐 讬讛诇诇讜 讬讛 讜诇讗 讻诇 讬讜专讚讬 讚讜诪讛 讚专"诇 诇讗 讛诪转讬诐 讛砖讟讬谉 讜诪转讙诇讙诇讬谉 讘注讜诇诐 讜诇讗 讘讗讜 注讚讬讬谉 诇专砖讜转 讚讜诪讛 讛诪诪讜谞讛 注诇 讛讙讬讛谞诐 讜讙诐 诇讗 讻诇 讬讜专讚讬 讚讜诪讛 砖讘讗讜 诇专砖讜转讜 讬讛诇诇讜 讬讛 讗讘诇 讗谞讞谞讜 谞讝讻讛 讘讞讬讬诐 砖诇讗 诇诪讜转 砖诇讗 讘讝诪谞讜 诇砖讜讟 讘注讜诇诐 讜诇讗 谞讘讗 讙"讻 诇专砖讜转 讚讜诪讛 讛诪诪讜谞讛 注诇 讛讙讬讛谞诐 讜谞讘专讱 讬讛 诪注转讛 讜注讚 注讜诇诐 讙讜': 


讗讬  讗讬讻讗 爪讜专讘讗 诪专讘谞谉 讚诪注讘讬专 讻讜'. 讘住驻专 诪砖诇讬 讛讘讬讗 专砖"讬 讚专砖讛 讚讛讻讗 讜讻转讘 砖诐 讗讘诇 讗"讻 讛讜讗 讗讬谉 注谞讬谉 住讜祝 讛驻住讜拽 诇专讗砖讜 注"讻 讜谞专讗讛 诇讻讜讬谉 讘讝讛 专讬砖讗 讚拽专讗 专讘 讗讜讻诇 谞讬专 专讗砖讬诐 诇诪讗讬 讚拽讗诪专 讛讻讗 讜讗讬 讗讬讻讗 爪讜专讘讗 诪专讘谞谉 讻讜' 讜讝"砖 专讘 砖讛讜讗 讗讞讚 诪专讘谞谉 讗讜讻诇 谞讬专 砖讛讜讗 讝讜讻讛 讘注讜讛"讝 诇讗讻讜诇 谞讬专 讜讞诇拽 专讗砖讬诐 讚讛讬讬谞讜 专砖讬诐 讜讚诇讬诐 讘诪爪讜转 砖讬砖 诪讛诐 谞住驻讛 讘诇讗 诪砖驻讟 砖诪转讬诐 拽讜讚诐 砖讛讙讬注 讝诪谞谉: 讻讬 诪讟讬 讻讜' 讜转住讬转谞讬 讻讜' 诇讘诇注讜 讞谞诐 注讘讚 讻讜'. 专"讬 讙讜驻讬讛 诪专讗 讚砖诪注转讬谉 拽讗诪专 驻"拽 讚讘"讘 讗诇诪诇讗 诪拽专讗 讻转讬讘 讗"讗 诇讗讜诪专讜 讻讘讬讻讜诇 讻讗讚诐 砖诪住讬转讬谉 讗讜转讜 讜谞讬住转 讜注讬讬谉 讘讞讬讚讜砖讬谞讜 砖诐: 


讛谉  讘拽讚讜砖讬讜 诇讗 讬讗诪讬谉 讻讜'. 讘诪讗谉 讬讗诪讬谉 讜讘拽讚讜砖讬讜 诇讗 讬讗诪讬谉 诇专讘讜转讗 拽讗诪专 讚讗驻讬诇讜 讘拽讚讜砖讬讜 诇讗 讬讗诪讬谉 讜诇诪讗讬 讚诪住讬拽 讛谞讬 诪谞讟专谉 讻讜' 讛讬讬谞讜 讛谉 讘拽讚讜砖讬讜 讻讜' 讜诇注谞讬谉 砖诪转讬诐 拽讜讚诐 讝诪谞谉 讚讜拽讗 谞拽讟 拽讚讜砖讬讜 砖诇讗 讬讘讗讜 诇讬讚讬 讞讟讗 讚讜诪讬讗 讚讛谞讬 转讗谞讬 讚砖拽讬诇 讛谞讱 讚诇讗 诪讟讜 讗讘诇 砖诇讗 讘拽讚讜砖讬讜 砖讻讘专 讞讟讗讜 诇讗 讞砖 讘讛谉 讚讜诪讬讗 讚诪讟讜 讜诇讗 诪谞讟专谉 讚诇讗 砖拽讬诇 诇讛讜 讜诇注讬诇 讚驻专讬讱 诪讬 讗讬讻讗 讚讗讝讬诇 讘诇讗 讝诪谞讬讛 讜诇讗 诪讜拽讬诐 诇讬讛 讘讛谞讱 讚讛谉 讘拽讚讜砖讬讜 诇讗 讬讗诪讬谉 讚讬砖 谞住驻讛 讘诇讗 诪砖驻讟 诇讗 诪砖诪注 讻谉 讻讬讜谉 讚诪砖讜诐 砖诇讗 讬讞讟讗 讛讜讗 诪转 拽讜讚诐 讝诪谞讜 讘诪砖驻讟 诪拽专讬 讜诇讗 诪转讜拽诐 讗诇讗 讘讟注讜转: 


讜拽专讘转讬  讗诇讬讻诐 讜讙讜' 注讘讚 砖专讘讜 诪拽专讘讜 讻讜'. 讘诪砖谞讛 讚讗讘讜转 砖谞讬谞讜 讛讜讗 讛注讚 讛讜讗 讛讚讬讬谉 讻讜' 讗讘诇 讛讜住讬祝 专"讬 诇讚拽讚拽 讘讛讗讬 拽专讗 砖讛讚讬讬谉 讙讜驻讬讛 诪拽专讘讜 诇诪砖驻讟 注诇 诪讛 砖驻砖注 谞讙讚讜 讜讙诐 讛讜讗 诪诪讛专 诇讛注讬讚讜 讚注讚讬诐 讗讞专讬诐 讗驻砖专 砖诪讜谞注讬诐 注爪诪诐 讜诪注讻讘讬诐 诪诇讛注讬讚 诪讟注诐 诪讛 诇讛砖诪讬讟 注爪诪诐 讗讜 诇讛注诇讬诐 诪诇讛注讬讚 讗讘诇 专讘讜 讛诪注讬讚讜 讗讬谉 讻讗谉 诪讜谞注 讜诪诪讛专 诇讛注讬讚讜 注"讻 讗讬谉 诇讜 转拽谞讛 诇讗 诇讙讘讬 讛注讚讜转 讜诇讗 诇讙讘讬 讛讚讬谉: 


砖砖拽诇  注诇讬谞讜 讛讻转讜讘 拽诇讜转 讻讞诪讜专讜转 讻讜' 讚讛拽专讗 诪砖诪注 诇讗讜 讘讗讬砖 讗讞讚 拽诪讬讬专讬 讻讬讜谉 讚讻讘专 讻转讬讘 讘诪讻砖驻讬诐 讜讘诪谞讗驻讬诐 讚谞讬讚讜谉 注诇 讛讞诪讜专讛 诇"诇 诇诪讬诪专 讚谞讬讚讜谉 注诇 讛拽诇讜转 注讜砖拽讬 砖讻专 砖讻讬专 讚讻讘专 拽讬诐 诇讬讛 讘讚专讘讛 诪讬谞讬讛 讜讗诪专讬谞谉 谞诪讬 讘驻' 讚' 诪讬转讜转 诪讬 砖讞讬讬讘 砖转讬诐 谞讚讜谉 讘讞诪讜专讛 讗讘诇 拽专讗 讗讜 讘诪谞讗驻讬诐 讜讘诪讻砖驻讬诐 讗讜 讘注讜砖拽讬 砖讻专 砖讻讬专 拽讗诪专 讜诪讚讻转讬讘讬 讘讞讚讗 诇讛拽讬砖 讘讗 砖砖拽诇 讛讻转讜讘 讛拽诇讜转 讻讞诪讜专讜转 讚诇讬讻讗 诇诪讬诪专 诇讛讬驻讱 砖讘讗 诇讛拽讬砖 讛讞诪讜专讜转 讻拽诇讜转 讚讛讗 讛讻转讜讘 诇讛讞诪讬专 讘讗 讜诇讗 诇讛拽诇 讻讚诇注讬诇 注讘讚 砖专讘讜 诪拽专讘讜 诇讚讬谞讜 讻讜': 


讜诪讟讬  讙专 讜诪讟讬 讻转讬讘 讗讬谉 驻讬专讜砖讜 诪砖讜诐 讚诪讟讬 诇砖讜谉 专讘讬诐 讛讜讗 讚讛讗 讘专讘讬诐 讛诪讟讬诐 拽诪砖转注讬 拽专讗 讜讻诪讜讛讜 注讜砖拽讬 讚讛讬讬谞讜 专讘讬诐 讛注讜砖拽讬诐 讗诇讗 讚诪讟讬 讛诪住讜专讜转 讜讛讻转讬讘 讚专讬砖 讜讬讜"讚 诪讟讬 讛讬讗 讘讞讬专"拽 讬讜"讚 讛讻讬谞讜讬 诇诪讚讘专 讘注讚讜 讻诪讜 诪讟讛 讗讜转讬 讜讻诇 讛驻住讜拽 讚讘专讬 讛拽讘"讛 砖诪讟讛 讗讜转讬 讻砖诪讟讛 讗转 讛讙专 讜讗注"讙 讚讛拽专讬 诪讟讬 讘爪讬专"讛 讗讬谞讜 诪讻讞讬砖 讛讻转讬讘 讜讚专讬砖 谞诪讬 讛诪住讜专转 讜讛讻讬 谞诪讬 讙讘讬 讬专讗讛 讬专讗讛 讻诪驻讜专砖 驻专拽 拽诪讗 讚住谞讛讚专讬谉 讜诪讬讛讜 拽爪转 拽砖讛 讚讛讻讗 谞诪讬 讛讜讜 诪爪讬 诇诪讚专砖 讙讘讬 讜注讜砖拽讬 砖讻专 砖讻讬专 诇驻讬 讛讻转讬讘 讚讬讜"讚 注讜砖拽讬 讬讜"讚 讛讻讬谞讜讬 砖讛注讜砖拽 砖讻专 砖讻讬专 讻讗讬诇讜 注讜砖拽 讗讜转讬: 


讻诇  讛注讜砖讛 讚讘专 讜诪转讞专讟 讻讜'. 砖谞讗诪专 诇讗 讬专讗讜谞讬 讛讗 讻讜' 讚讘转专 讻诇 讛诪注砖讬诐 专注讬诐 砖讝讻专 讻转讬讘 诇讗 讬专讗讜谞讬 讗讞"讻 讗讘诇 讗诐 讬专讗讜谞讬 讗讞"讻 诪讜讞诇讬谉 诇讛诐 诪讬讚 讜讛转讜住' 讻转讘讜 讚诇讗 拽讗讬 讗诇讗 讗注讜砖拽讬 砖讻专 砖讻讬专 讜讻讜' 讚转砖讜讘讛 诪讻驻专转 讘讛讜 讗讘诇 诪讻砖驻讬诐 讜诪谞讗驻讬诐 讗讬谞讜 诪转讻驻专 讘转砖讜讘讛 讜诇讗 诪砖诪注 讻谉 讚诇讗 讬专讗讜谞讬 讗讻讜诇谉 讚谞拽讟 讘拽专讗 拽讗讬 讜讬砖 诇讬讬砖讘 讚讛"拽 讛讗 讚拽讗诪专 转诇诪讜讚讗 诪讜讞诇讬谉 诪讬讚 诇讗 拽讗讬 专拽 讗注讜砖拽 砖讻专 砖讻讬专 讚讘讗讬谞讱 讗讬谞讜 诪转讻驻专 诪讬讚 讗诇讗 转砖讜讘讛 转讜诇讛 讜讬讜讛"讻 讗讜 讬住讜专讬谉 讗讜 诪讬转讛 诪讻驻专讬谉 诪讬讛讜 转砖讜讘讛 讚讬专讗讜谞讬 注诐 讻讜诇谉 讻讚讗诪专讬谞谉 驻专拽 讬讛"讻: 


注诇  讻诇 谞注诇诐 注讘讚 砖专讘讜 砖讜拽诇 讻讜'. 谞注诇诐 讛讜讗 讛砖讜讙讙 讻诪讜 讜讗诐 讻诇 讙讜' 讜谞注诇诐 讜讙讜' 讻讬 讛讗讚诐 谞讬讚讜谉 讙诐 注诇 讛砖讜讙讙 砖讛讜讗 拽专讜讘 诇诪讝讬讚 讻讚讗诪专讬谞谉 讘注诇诪讗 讗"谞 讻讙讜谉 砖砖讜讙讙 讘砖讘转 讘讛注诇诐 诪诇讗讻讜转 砖诇讗 讬讚注 砖讝讜 讛诪诇讗讻讛 讗住讜专讛 讚谞讬讚讜谉 注诇 讻讱 讚讛讜讛 诇讬讛 诇诇诪讜讚 讜诇讗 诇诪讚: 


讝讛  讛讛讜专讙 讻谞讛 讻讜'. 讝讛 讛专拽 讻讜' 诪专讬讘讜讬讗 讚讻诇 拽讚专砖讬 诇讬讛 讻驻专砖"讬 砖讛讜专讙 讻谞讛 讻讜' 讚讘专 诪讜注讟 谞讞砖讘 讜砖诪讜讗诇 讛讜住讬祝 讚讛讜专讙 讻谞讛 讛讬讛 讗驻砖专 诇讜 诇讛砖诇讬讻讛 讜诇讗 诇讛讜专讙讛 讘驻谞讬 讞讘讬专讜 讻诪讛 砖讗诪专 诇讙讘讬 砖讘转 讗诇讗 讗祝 讛专拽 讚讗"讗 诇讜 讘诇讗 专拽讬拽讛 讛讬讛 讗驻砖专 诇讛讘诇讬注讛 讘讻住讜转讜 讻诪讜 诇讙讘讬 转驻诇讛: 


诪讗讬  讗诐 讟讜讘 讗诐 专注 讻讜'. 诪砖诪注 诇讛讜 讚讗诐 讟讜讘 讜讗诐 专注 讗谞注诇诐 拽讗讬 讚讛讬讬谞讜 讗讜转讜 诪注砖讛 砖注砖讛 讬砖 讘讜 住驻拽 讜讛注诇诐 讗诐 讛讜讗 讟讜讘 讗诐 讛讜讗 专注 讻讬讜谉 砖砖谞讬讛诐 讬砖 讘讗讜转讜 诪注砖讛 讻讚诪住讬拽 讛谞讜转谉 爪讚拽讛 诇注谞讬 讘驻专讛住讬讗 讻讜' 讜谞讜转谉 爪讚拽讛 诇讗砖讛 讻讜': 


诪讜讟讘  讚诇讗 讬讛讘转 诇讬讛 讻讜'. 讜讻住驻转讬' 讻讜' 诇讗 砖讬讬讱 讛讻讗 诇讜诪专 讛讗 讚注砖讛 讚讜讞讛 诇"转 讻讬讜谉 讚讛讬讛 讗驻砖专 诇讜 诇拽讬讬诐 砖谞讬讛诐 讜诇讬转谉 诇注谞讬 讘住转专: 


讘砖专  砖讗讬谞讜 诪讞讜转讱 讘注"砖 讻讜'. 驻专砖"讬 讚谞拽讟 注"砖 砖诪转讜讱 砖诪诪讛专讬谉 讻讜' 讗讬谉 谞讜转谞讬谉 诇讘 讻讜' 注讻"诇 讗讘诇 拽砖讛 诪讗讬 讟讜讘 讗讬讻讗 讘讝讛 讜讬砖 诇驻专砖 讚谞拽讟 讗驻讬' 注"砖 讚讗讬转 讘讬讛 诪爪讚 讗' 讟讜讘 诪砖讜诐 住注讜讚转 砖讘转: 


转拽谞讛  讬砖 诇讜 讻讜'. 讻讚诪住讬拽 讚爪专讜转 讝讜 诇讝讜 讻讙讜谉 讝讬讘讜专讗 讻讜' 讚专驻讜讗转谉 拽砖讛 讜讗讬谉 诇讛谉 转拽谞讛 诪驻讬拽 诇砖讜谉 爪专讜转 诪诪砖诪注讜 诪砖讜诐 讚讗诇"讻 诇讻转讜讘 专注讜转 讜爪专讜转 专讘讜转 讜诪讚讻转讬讘 专注讜转 专讘讜转 讜爪专讜转 诪砖诪注 诇讬讛 讚讗讜转谉 专注讜转 专讘讜转 讛诐 爪专讜转 讝讜 诇讝讜 讜驻专砖"讬 讚爪专讜转 诇砖讜谉 住诪讜讻讜转 讻讜' 注"砖 讜谞专讗讛 讚讗讬谞讜 谞讜驻诇 诪诇砖讜谉 爪专讛 诪诪砖 讚讛讬讬谞讜 砖讻"讗 诪谉 讛专注讜转 诪爪讬专讛 诇讞讘专转讛 砖诇讗 转讛讬讛 诇讛 专驻讜讗讛 讜讻谉 讜讻注住转讛 爪专转讛 砖讗讞转 诪讛谉 诪爪讬专讛 诇讞讘专转讛 讜讛注谞讬谉 诪讘讜讗专 砖讗诪专 讻谉 注诇 注讜讘讚讬 注"讝 讻讬 诪爪讜转 讗谞讻讬 诪"注 诪爪讚 讛讞住讚 诪讚转 诪讬诐 讜诪爪讜转 诇讗 讬讛讬讛 诇讱 诇"转 诪爪讚 讛讚讬谉 讜讗砖 讻诪"砖 讘注注"讝 讗砖 讗讜讻诇讛 讛讜讗 讗诇 拽谞讗 讛讜讗 讜讛注注"讝 讛讜讗 注讜讘专 注诇 诪"注 讚讗谞讻讬 讜注诇 诇"转 讚诇讗 讬讛讬讛 诇讱 砖讛诐 诪诪讚转 讛诪讬诐 讛诪转讛驻讻讬诐 诇讝讚讜谞讬诐 讜诇诪讚转 讗砖 讗讜讻诇讛 砖讛诐 讝讬讘讜专讗 讜注拽专讘讗 讜注诇 讝讛 讗诪专 讻砖讬讘讜讗讜 讛爪专讜转 注诇 讛注注"讝 讬讗诪专 注诇 讻讬 讗讬谉 讗诇讛讬 讘拽专讘讬 讙讜' 砖诇讗 讬转诇讜 讛讚讘专 讘讛砖讙讞讛 砖讛爪专讜转 讗诇讜 讘讗讜转 注诇讬讜 讘讚讘专 讜讛驻讻讜 讗讘诇 讬转诇讜 讛讚讘专 讘诪拽专讛 讜讗谞讻讬 讛住转专 讗住转讬专 讙讜' 砖讗谞讻讬 讗讜住讬祝 诇讛住转讬专 诇讜 注诇 讻诇 讛专注讛 讗砖专 注砖讛 讻讬 驻谞讛 讙讜' 砖讛讜讗 讛诪转讞讬诇 诇讛住转讬专 驻谞讬 诪诪谞讜 讜拽"诇: 


讛诪诪爪讬讗  诇讜 诪注讜转 诇注谞讬 讻讜'. 讻转讘讜 讛转讜住' 驻专砖"讬 讚拽讗讬 讗讚诇注讬诇 讗诐 讟讜讘 讙讜' 讜拽砖讛 诇专"转 讞讚讗 诇诪讛 谞拽讟 讻讜诇讬 讛讗讬 讜讗驻住拽讬讛 讻讜' 讜诪驻专砖 专"转 专注讜转 专讘讜转 讜爪专讜转 讝讛 讛诪诪爪讬讗 讻讜' 注"砖 讜讘转讜住驻讜转 驻专拽 讻诇 讛谞砖专驻讬谉 讜驻专拽 讛讘注"讬 讗讘诇 讛讗 讚拽讗诪专 诪讗讬 专注讜转 讜爪专讜转 讻讜' 诇讗 讬转讬讬砖讘 讙诐 诇驻讬专讜砖诐 讜谞专讗讛 诇驻专砖 注"驻 诪讛 砖砖谞讬谞讜 驻专拽 讛谞讬讝拽讬谉 诇讗 讛讬讜 住拽专讬拽讜谉 讘讬讛讜讚讛 讻讜' 讜诪讜拽讬 诇讛 讘讙诪专讗 讚讙' 讙讝讬专讜转 讙讝专讜 拽诪讬讬转讗 讚诇讗 拽讟讬诇 诇拽讟诇讜讛讜 诪爪讬注转讗 讚拽讟讬诇 诇讬讬转讬 讚' 讝讜讝讬 讘转专讬讬转讗 讚拽讟讬诇 拽讟诇讜讛讜 讛诇讻讱 拽诪讬讬转讗 讜诪爪讬注转讗 讙诪专 讜诪拽谞讬 讘转专讬讬转讗 讗诪专 讛讗讬讚谞讗 诇砖拽讜诇 讜诇诪讞专 转讘注谞讗 诇讬讛 讘讚讬谞讗 讜诇诪砖谞讛 讗讞专讜谞讛 讬砖 讘讬讚谉 诇讬拽讞 讛谉 拽讜讚诪讬诐 讗讬谉 讘讬讚谉 诇讬拽讞 讛诇讜拽讞 谞讜转谉 诇讘注诇讬诐 专讘讬注 讛讜砖讬讘 专讘讬 讘"讚 讻讜' 注"砖 讜讛砖转讗 专注讜转 专讘讜转 讛讬讬谞讜 讘' 讙讝讬专讜转 专讗砖讜谞讜转 砖讛讬讛 专砖讜转 诇住拽专讬拽讜谉 诇拽讟讜诇 讗讜 诇讬讟讜诇 拽专拽注 讜讗驻住讬讚讛 讙诐 诇讙讘讬 诇讜拽讞 讚讙诪专 讜诪拽谞讬 讜爪专讜转 讛讬讬谞讜 讗诐 讬砖 讘讬讚讜 诇讬拽讞 讛讜讗 拽讜讚诐 诇讻诇 讜讗诐 讗讬谉 讘讬讚讜 诇讬拽讞 讬拽谞讛 讗讜转讛 讗讞专 讜谞讜转谉 诇讜 专讘讬注 讚讛讬讬谞讜 砖诪诪爪讬讗 诇讜 诪注讜转 讗讜转讜 专讘讬注 讜讗驻砖专 讗诐 诇讗 讛讬讛 讗讞专 拽讜谞讛 讗讜转讛 转讛讚专 诇讜 讛拽专拽注 注"讬 砖转讘注讜 诇讚讬谞讗 讜讛讬讬谞讜 诇转诇讬转讗 砖讻讬讞 砖讛注讻讜"诐 诪讙讝诪讜 诇讛讜专讙讜 讜诇转诇讜转讜 讻诪讜 转诇讜讛讜 讜讝讘讬谉 讻讜': 


讻诇  砖讗讬谞讜 讘讛住转专 驻谞讬诐 讗讬谞讜 诪讛诐 讻讜'. 讚诇讙讘讬 讬砖专讗诇 讻转讬讘 讬砖讗 讛' 驻谞讬讜 讗诇讬讱 讙讜' 讻诪驻讜专砖 讘住驻专讬 讗讬谞讜 讚讜诪讛 砖讜讗诇 诪讞讘讬专讜 讘转讜讱 驻谞讬讜 讻砖讜讗诇 诪谉 讛爪讚讚讬诐 讜诇讻讱 讻砖讛诐 讘讙诇讜转 谞讟诇讛 讘专讻讛 讝讜 讚讬砖讗 驻谞讬讜 讙讜' 讘讛住转专 驻谞讬讜 诪砖讗"讻 砖讗专 讗讜诪讜转 砖讗讬谞谉 砖讬讬讻讬谉 讘讛住转专 驻谞讬讜 讚诇注讜诇诐 诇讗 讬砖讗 讛拽讘"讛 驻谞讬讜 诇讛诐: 


讻诇  砖讗讬谞讜 讘讜讛讬讛 诇讗讻讜诇 讗讬谞讜 讻讜'. 讚讘讝诪谉 砖讬砖专讗诇 注讜砖讬谉 专爪讜谞讜 砖诇 诪拽讜诐 讻转讬讘 讜讗讻诇转 讗转 讻诇 讛注诪讬诐 讜讘讛讬驻讱 讻砖讗讬谉 注讜砖讬谉 专爪讜谞讜 砖诇 诪拽讜诐 讻转讬讘 讜讛讬讛 诇讗讻讜诇 讙讜' 讜诇注转讬讚 讻转讬讘 讜讗讻诇转诐 讗讻讜诇 讜砖讘讜注 讜讛诇诇转诐 讙讜' 讛诇砖讜谉 讻驻讜诇 讚专"诇 讜讗讻诇转诐 诇注转讬讚 诪讛 砖讗讻诇讜 讛讗讜诪讜转 诪讻诐 讘注讜诇诐 讛讝讛 砖讬讛讬讜 诪讞讝讬专讬谉 诇讻诐 讘注讜诇诐 讛讘讗 讻诇 诪讛 砖讛讬讜 砖讜诇诇讬谉 诪讻诐 讘注讜诇诐 讛讝讛:





专砖"砖

讙诪专讗 讜讗讬转专注 诪讝诇讛 讜讗讬讬转讬转讛. 讻爪"诇 讻讚诇注讬诇:



讙诪' 砖诐 讗诪专 专' 讬讜讞谞谉 讗讜讬 诇谞讜 砖砖拽诇 注诇讬谞讜 讻讜'. 讻"讛 讘注"讬 讜转讬讘讜转 讘谉 讝讻讗讬 诇讬转讗 讜讻爪"诇:



讙诪' 砖诐 讛讗 讬专讗讜谞讬 诪讜讞诇讬谉 诇讛诐. 讛讙专讬"驻 讛讙讬讛 诇讜 转讞转 诇讛诐 讜砖讻"讛 讘讬诇拽讜讟 讜讘注"讬 讜诇"谞 讚讛讙讬' 砖诇驻谞讬谞讜 注讬拽专讬转 讻讬 讬专讗讜谞讬 讛讜讗 诇专讘讬诐 谞住转专讬诐:



讙诪' 砖诐 砖讗谞讬 讘转 专"讞 讚拽讬诐 诇讬讛 讻讜'. 讻爪"诇 讜讻"讛 讘注"讬:



转讚"讛 讝讛. 诇驻讬 砖注讛 砖转讜诇讛讜 讘住诇讜 讻讜'. 讻爪"诇:





讘谉 讬讛讜讬讚注

讗执讬 讗执讬讻旨指讗 爪讜旨专职讘指讗 诪值专址讘旨指谞指谉 讚旨职诪址注植讘执讬专 讘旨职诪执讬诇值讬讛旨 诪讜止住职驻执讬谞指讗 诇职讛讜旨 诇值讬讛旨. 谞专讗讛 诇讬 讘住"讚 转专转讬 讘注讬 讞讚讗 注讜讚谞讜 讘讞讜专 讜拽讟谉 讘砖谞讬诐 讚讚诪讜 专讜转讞 讜谞讞 诇讻注讜住 讜诇讛拽驻讬讚 讜注讜讚 讚讛讜讗 讞讻诐 讚讗讜专讬讬转讗 诪专转讞讗 诇讬讛 讜注诐 讻诇 讝讛 诪注讘讬专 讘诪讬诇讬讛 诇讻讱 专讗讜讬 讛讜讗 诇诪转谞讛 讟讜讘讛 讝讜.
讜讛转讜住驻讜转 讛拽砖讜 诪讛讗 诇专讘讬 注拽讬讘讛 讚住讘讬专讗 诇讬讛 讘讞讝拽讬讛讜 讛诪诇讱 注"讛 诪砖诇讜 讛讜住讬驻讜 诇讜 讜讛谞讬讞讜 讘拽讜砖讬讗. 讜谞专讗讛 诇讬 讘住"讚 诪诇讱 砖讗谞讬 讚讚讬谞讜 讻专讘讬诐 讜诇讗 讬转注专讘 注诐 砖谞讜转讬讜 砖谞讬诐 砖诇 讛讚讬讜讟 讬讞讬讚.
讜注讜讚 谞专讗讛 诇讬 讘住"讚 讙讘讬 诪诇讱 诇讗 讗驻砖专 诇讛讜住讬祝 诇讜 注诇 砖谞讬诐 讛拽爪讜讘讬诐 诇讜 讻讬 讘讝讛 谞诪爪讗 谞讻谞住 讘转讞讜诐 讘谞讜 讗砖专 讬诪诇讜讱 讗讞专讬讜 讗讞专 讻诇讜转 砖谞讬诐 讛拽爪讜讘讬诐 讗诇讬讜 讜讗讬谉 诪诇讻讜转 谞讜讙注转 讘讞讘专转讛 讚讛讗 诪爪讬谞讜 讙讘讬 讚讜讚 讛诪诇讱 注"讛 砖讝诪谞讜 讛拽爪讜讘 谞砖诇诐 讘砖讘转 讜专爪讛 砖讬驻讟专 讘讗讞讚 讘砖讘转 讜讗诪专 诇讜 拽讜讚砖讗 讘专讬讱 讛讜讗 讗讬 讗驻砖专 诪砖讜诐 讚讗讬谉 诪诇讻讜转 谞讜讙注转 讜讻讜' (砖讘转 诇.), 谞诪爪讗 讗驻讬诇讜 注诇 讬讜诐 讗讞讚 讘诇讘讚 讬砖 拽驻讬讚讗 诇讻谉 住讘讬专讗 诇讬讛 诇专讘讬 注拽讬讘讛 诪砖诇讜 讛讜住讬驻讜 诇讜 讚讛讬讬谞讜 诪砖谞讬讜 讛拽爪讜讘讬诐 讜诇讗 谞讬转谉 诇讜 砖谞讬诐 讬讜转专 诪谉 讛拽爪讜讘 诇讜.



讚旨执讬诇职诪指讗 诪值"讛值谉 讘旨执拽职讚止砖讈指讬讜 诇止讗 讬址讗植诪执讬谉" 讛植讜指讛?. 讛转讜住驻讜转 讛拽砖讜 讘讛讱 注讜讘讚讗 讚讗讜转讜 转诇诪讬讚 诇诪讛 诇讗 讛砖讬讘讜 诇讛 讚讛讜讛 诪谉 '讛值谉 讘旨执拽职讚止砖讈指讬讜 诇止讗 讬址讗植诪执讬谉' (讗讬讜讘 讟讜, 讟讜)? 讜转专爪讜 讚诇讗 讛讬转讛 转砖讜讘讛 谞爪讞转 注讬讬谉 砖诐. 讜拽砖讛 讗诪讗讬, 讜讛诇讗 讛讬讗 讘讗讛 讘讟注谞讛 诪讻讞 驻住讜拽 讙诐 讛诐 讬砖讬讘讜 诇讛 转砖讜讘讛 诪讻讞 驻住讜拽 讝讛? 讜谞专讗讛 诇讬 讚讛讬讗 讛转讞讻诪讛 诇讛拽讚讬诐 拽专讗 讛专讘讛 讜砖谞讛 讛专讘讛 讜砖诪砖 转诇诪讬讚讬 讞讻诪讬诐 讛专讘讛 诇讜诪专 讚注诇 讗讚诐 讻讝讛 诇讗 讗转诪专 '讛值谉 讘旨执拽职讚止砖讈指讬讜 诇止讗 讬址讗植诪执讬谉' 诪讗讞专 砖讻诇 讻讱 讛讬讛 讗讚讜拽 讘转讜专讛 讜讚讗讬 讛讬讗 诪砖诪专转讜 讜诪讙讬谞讛 注诇讬讜 砖诇讗 讬讞讟讗 讚讗诐 注诇 讗讚诐 讻讝讛 讚讛讬讛 讗讚讜拽 讘讛 讻诇 讻讱 讗讬谞讛 诪讙讬谞讛 注诇 诪讬 诪讙讬谞讛?!



注侄讘侄讚 砖讈侄专址讘旨讜止 诪职拽指专职讘讜止 诇职讚讜旨谞讜止, 讜旨诪职诪址讛值专 诇职讛指注执讬讚讜止, 转旨址拽旨指谞指讛 讬值砖讈 诇讜止?!. 拽砖讛 讗诐 讻谉 诇驻讬 讚讘专讬讜 住讜讘专 讚讗讘讚讛 转拽讜讛 讜讛诇讗 拽讬讬诪讗 诇谉 (讘讬专讜砖诇诪讬 驻讗讛 讗, 讛 讜讘专诪讘"诐 讛诇讻讜转 转砖讜讘讛 讙, 讬讚) '讗讬谉 诇讱 讚讘专 注讜诪讚 讘驻谞讬 讛转砖讜讘讛' 讜讻谉 讬砖 诇讛拽砖讜转 讘讗讬讚讱 讚谞拽讬讟 谞诪讬 讘讛讜 讛讻讬?
讜谞专讗讛 诇讬 讘住"讚 注诇 驻讬 诪讛 砖讗诪专 专讘讬谞讜 讛讗专"讬 讝"诇 讘讘讬讗讜专 讘专讻转 诪诇讘讬砖 注专讜诪讬诐 讜讘专讻转 讛谞讜转谉 诇讬注祝 讻讞, 砖讬砖 讞讜讟讗 砖讛讜讗 诪讗讘讚 诇讘讜砖 讛谞砖诪讛 砖诇讜 诇讙诪专讬 讜诇讝讛 爪专讬讱 诇讬转谉 诇讜 诇讘讜砖 讞讚砖 讘讞住讚讜 讬转讘专讱 讜讬砖 砖诪拽诇拽诇 讘讗讜驻谉 砖讬讞诇砖 讻讞 拽讚讜砖转 诇讘讜砖 谞砖诪转讜 讜诇讝讛 讗讬谉 爪专讬讱 诇讘讜砖 讞讚砖 讗诇讗 讬转拽谉 诇讜 讛诇讘讜砖 砖诇讜 讜讻谞讙讚 讝讛 诪讘专讱 讛谞讜转谉 诇讬注祝 讻讞 注讬讬谉 砖诐. 讜诇讝讛 讗诪专 诪讬 砖讛讙讬注 诇诪讚专讙讛 讝讜 讻诇讜诐 转拽谞讛 讬砖 诇讜 讚讜讚讗讬 讗讬谞讜 诪讻诇诇 讛诪讘专讻讬诐 '讛谞讜转谉 诇讬注祝 讻讞' 讗诇讗 讛讜讗 讘讻诇诇 讛诪讘专讻讬诐 '诪诇讘讬砖 注专讜诪讬诐' 砖爪专讬讱 诇讜 讻诇 讬讜诐 诪诇讘讜砖 讞讚砖 讻讬 谞注砖讛 注专讜诐 诇讙诪专讬.
讗讜 讛讻讜谞讛 讚专讞诪谞讗 讗诪专 讘专讗转讬 讬爪专 讛专注 讘专讗转讬 诇讜 转讜专讛 转讘诇讬谉 (拽讬讚讜砖讬谉 诇:) 谞诪爪讗 讬砖 转拽谞讛 诇讗讚诐 讘注住拽 讛转讜专讛 诇讛讟讛专 诪谉 讛讞讟讗 讗讱 诪讬 砖讛讙讬注 诇诪讚专讙讛 讝讜 讚讻转讬讘 讘讬讛 讻讱, 讻诇讜诐 讗讜转讛 转拽谞讛 砖注砖讛 讛拽讚讜砖 讘专讜讱 讛讜讗 讘转讜专讛 诇讞讜讚 讚讬 诇讜? 讗诇讗 讜讚讗讬 爪专讬讱 诇注砖讜转 住讬讙讜驻讬诐 讜转注谞讬讜转 诪诇讘讚 注住拽 讛转讜专讛!
讗讜 讬讜讘谉 讛讻讜谞讛 讻诇讜诐 转拽谞讛 讬砖 诇讜 注诇 讬讚讬 讙诇讙讜诇 讜诇讗 讬专讚 诇讙讬讛谞诐 讚讜讚讗讬 诪讜讻专讞 诇讬专讚 诇讙讬讛谞诐 注讚 砖讬讛讗 谞讟讛专.
讗讜 讬讜讘谉 讬砖专讗诇 谞砖驻注讬诐 诪谉 砖诇砖讛 砖诪讜转 讗诇 砖讛诐 讞住讚 讚讻转讬讘 (转讛诇讬诐 谞讘, 讙) 讞侄住侄讚 讗值志诇 讻指旨诇 讛址讬旨讜止诐, 讘讝讻讜转 砖诇砖讛 讗讘讜转 讜讘讝讻讜转 讛转讜专讛 砖讛讬讗 讗讜专讬讬谉 转诇讬转讗讬 (砖讘转 驻讞.) 讜讘讝讻讜转 拽讬讜诐 讛诪爪讜转 砖讛诐 砖诇砖讛 讛谞拽专讗讬诐 '诪爪讜转 讞讜拽讬诐 讜诪砖驻讟讬诐' 讜讬讚讜注 砖诇砖讛 砖诪讜转 讗值志诇 讘诪讬诇讜讗诐 注讜诇讬诐 诪住驻专 转拽谞"讛 讜诇讝讛 讗诪专 诪讬 砖讻转讜讘 讘讜 讻讱 砖讛讙讬注 诇诪讚专讙讛 讝讜 讻诇讜诐 转拽谞讛 讬砖 诇讜 讚讜讚讗讬 讗讬谞讜 讝讜讻讛 诇讛讬讜转 谞砖驻注 诪谉 讙' 驻注诪讬诐 讗值志诇 诪诇讗讬诐 砖讛诐 诪住驻专 转拽谞"讛.



讻旨指诇 讛指注讜止砖讉侄讛 讚旨指讘指专 讜旨诪执转职讞指专值讟 讘旨讜止. 讬砖 诇讚拽讚拽 转讬讘转 '讘旨讜止' 谞专讗讛 诇砖讜谉 讬转专? 讜谞专讗讛 诇讬 讘住"讚 讬砖 讞专讟讛 讚讘讜拽讛 讚讛讬讬谞讜 砖诪转讞专讟 诪讻讞 讙讜驻讜 砖诇 讗讜转讜 讚讘专 砖注砖讛 砖谞诪讗住 讘注讬谞讬讜 讜讝讜 讞专讟讛 讚讘讜拽讛 讘讙讜驻讜 砖诇 讗讜转讜 讚讘专, 讜讬砖 讞专讟讛 谞驻专讚转 砖讛讜讗 诇讗 谞转讞专讟 诪讻讞 讙讜祝 讛讚讘专 砖谞诪讗住 诇讜 讗诇讗 谞转讞专讟 诪驻谞讬 讬专讗转 讛注讜谞砖 讚讞砖 驻谉 讬讙讬注 诇讜 专注 讜注讜谞砖 砖讗诐 诇讗 讛讬讛 诪讙讬注 诇讜 注讜谞砖 诇讗 讛讬讛 谞诪谞注 诪讗讜转讜 讚讘专, 注诇 讻谉 讝讛 讙专讜注 讜讗讬谉 诇讜 诪注诇讛 讝讜 讚谞诪讞诇讬诐 讻诇 注讜谞讜转讬讜 讘注讘讜专 讞专讟讛 讝讜 讚讜拽讗 讜诇讝讛 讗诪专 讜旨诪执转职讞指专值讟 '讘旨讜止' 讚讬讬拽讗 砖讛讬讗 讞专讟讛 讚讘讜拽讛 讘讛讞讟讗 讗讝 专讗讜讬讛 讞专讟讛 讝讜 砖讻诇 注讜谞讜转讬讜 谞诪讞诇讬诐 讘注讘讜专讛.
讜讛谞讛 诪讬 砖讬砖 诇讜 讞专讟讛 讚讘讜拽讛 讻讗砖专 讗诪专谞讜 讛谞讛 讝讛 讬砖 诇讜 讬专讗转 讛专讜诪诪讜转 砖讗讬谞讜 讬专讗 讘砖讘讬诇 注讜谞砖 讗诇讗 诪砖讜诐 讚拽讜讚砖讗 讘专讬讱 讛讜讗 专讘 讜砖诇讬讟 注诇 讻讜诇讗 讜诇讻谉 讬诇讬祝 讝讛 诪驻住讜拽 讬职专值讗讜旨谞执讬 (诪诇讗讻讬 讙, 讛) 砖讛讜讗 诇砖讜谉 专讗讬讛 讜诇砖讜谉 诪讜专讗.
讜讘讝讛 讬转讜专抓 诪讛 砖讗诪专 讛转讜住驻讜转 讝"诇 讚诇注讜诇诐 讛讗 讗转讬 谞诪讬 讻专讘讬 讬讜讞谞谉 讚住讘讬专讗 诇讬讛 讘诇讗讜讬谉 转砖讜讘讛 转讜诇讛 讜讬讜诐 讛讻讬驻讜专讬诐 诪讻驻专 讚讗讬讬专讬 讘注讜砖讛 转砖讜讘讛 诪讬专讗转 讛注讜谞砖 讜诇讻讱 讗讬谉 讘讛 讻讞 诇诪讞讜诇 诪讬讚.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 诪讛 砖讗诪专 转讬讘转 讘旨讜止 诇讜诪专 讚诪转讞专讟 讘诪注砖讛 讗讞专转 砖讚讜诪讛 诇讗讜转讛 注讘讬专讛 砖讛讬讗 讘讗讜转讜 诪拽讜诐 讘讗讜转讜 驻专拽 讘讗讜转讛 讗砖讛 讚讗诪专讜 讘讙诪专讗 (讬讜诪讗 驻讜:) 讘讻讛讗讬 讙讜谞讗 讛讜讬 转砖讜讘讛 诪注诇讬讗! 注讚 讻讗谉 讚讘专讬讜 谞专"讜.



注侄讘侄讚 砖讈侄专址讘旨讜止 砖讈讜止拽值诇 诇讜止 砖讈职讙指讙讜止转 讻旨执讝职讚讜止谞讜止转, 转旨址拽旨指谞指讛 讬值砖讈 诇讜止?!. 拽砖讗 诪谞讗 诇讬讛 讛讗 讚讘讻转讜讘 诇讗 谞讝讻专 诪讝讬讚 讚讗诪专 注址诇 讻指旨诇 谞侄注职诇指诐 (拽讛诇转 讬讘, 讬讚) 讚诪砖诪注 砖讜讙讙? 讜谞专讗讛 诇讬 讘住"讚 注诇 驻讬 诪讛 砖讻转讘 讛专讘 讘专讻转 讟讜讘 讚讗讬谉 讗讚诐 讞讜讟讗 讘砖讜讙讙 讗诇讗 讗诐 讻谉 讞讟讗 拽讜讚诐 讝讛 讘诪讝讬讚 讘讙诇讙讜诇 讝讛 讗讜 讘讙诇讙讜诇 砖拽讚诐 讜诇讝讛 讗诪专 讻执旨讬 讻指砖址讈诇职转指旨 讘址旨注植讜鈥嵵棺犞蹲氈� (讛讜砖注 讬讚, 讘) 讛诪讝讬讚, 注讚 讻讗谉 讚讘专讬讜 注讬讬谉 砖诐. 讜诇讻谉 砖讜拽诇 砖讙讙讜转 讻讝讚讜谞讜转 讚讛砖讜讙讙 谞讜诇讚 诪讻讞 讛诪讝讬讚 讜讻讬讜谉 讚讗诪专 注址诇 讻指旨诇 谞侄注职诇指诐 砖诪注 诪讬谞讛 讚讛讜讛 拽诪讬 讛讻讬 诪讝讬讚.



讝侄讛 讛址谞旨讜止转值谉 爪职讚指拽指讛 诇职讗执砖旨讈指讛 讘旨址住旨值转侄专, 讚旨职拽指讗 诪址讬职转旨执讬 诇指讛旨 诇执讬讚值讬 讞植砖讈指讚指讗. 拽砖讗 诇诪讛 谞拽讬讟 诇指讛旨 讜讛诇讗 讙诐 诇注爪诪讜 诪讘讬讗 诇讬讚讬 讞砖讚? 讜谞专讗讛 诇讬 讘住"讚 讚讛讜讗 谞讜转谉 诇讛 讘住转专 讘诪讞砖讱 讗讜 讬砖谞讛 注爪诪讜 砖诇讗 转讻讬专 讗讜转讜 诇讗 讛讬讗 讜诇讗 讗讞专讬诐 讻讚讬 砖诇讗 转转讘讬讬砖 讜讝讛 讗祝 注诇 驻讬 砖讻讜谞转讜 诇讛住转讬专 注爪诪讜 讻讚讬 砖诇讗 转转讘讬讬砖 注诐 讻诇 讝讛 讻讬讜谉 讚讗砖讛 讛讬讗 讬讜爪讗 诇讛 专注讛 诪讝讛 讻讬 讬讞砖讚讜 讗讜转讛 砖讛讘讬讗 诇讛 讗转谞谉 讝讜谞讛 讗讱 诇讜 讗讬谉 诪讻讬专讬诐 讗讜转讜 讻讚讬 砖讬讞砖讚讜讛讜 讻讬讜谉 讚诪住转讬专 注爪诪讜.



注侄讘侄讚 砖讈侄专址讘旨讜止 诪址诪职爪执讬讗 诇讜止 专指注讜止转, 转旨址拽旨指谞指讛 讬值砖讈 诇讜止?!. 驻讬专讜砖 砖讗讬谞讜 诪讞诇拽 讙讝专转 讛专注讛 诇讞诇拽讬诐 拽讟谞讬诐 讻讚讬 砖讬讻讜诇讬诐 诇住讜讘诇讛 讜讻诪讜 砖讗诪专讜 专讘讜转讬谞讜 讝"诇 诪砖诇 诇讗讞讚 砖谞砖讘注 诇讛砖诇讬讱 注诇 讘谞讜 拽讜专讛 讗讞转 讜专讗讛 讗诐 讬砖诇讬讱 讬诪讜转 讜讗诐 诇讗 讬砖诇讬讱 讛专讬 谞砖讘注 诪讛 注砖讛 砖讬讘专 讗讬转讛 诇讞诇拽讬诐 拽讟谞讬诐 讜讛砖诇讬讻诐 注诇讬讜 讛专讬 拽讬讬诐 砖讘讜注转讜 讜讘谞讜 诇讗 诪转.
讜诪讛 砖讗诪专 专指注讜止转 砖谞注砖讜 爪专讜转 讝讜 诇讝讜 砖讛诐 讛驻讻讬讬诐 讞讚 拽专 讜讞讚 讞诐 讻讙讜谉 讝讘讜专讗 讜注拽专讘讗 谞专讗讛 讚诪讘讬讗 注诇讬讛诐 讻讝讗转 讘砖讘讬诇 砖诇讗 注住拽讜 讘转讜专讛 砖谞诪砖诇讛 诇讗砖 砖讛讜讗 讞诐 讜谞诪砖诇讛 诇诪讬诐 砖讛讜讗 拽专. 讜讘讝讛 讬讜讘谉 讘指旨讗谞讜旨 讘指讗值砖讈 讜旨讘址诪址旨讬执诐 (转讛诇讬诐 住讜, 讬讘) 砖讛讬讜 专注讜转 爪专讜转 讻讙讜谉 讝讘讜专讗 讜注拽专讘讗 讜注诐 讻诇 讝讛 讜址转旨讜止爪执讬讗值谞讜旨 诇指专职讜指讬指讛 讘讞住讚讱 讛讙讚讜诇 砖转讜讻诇 注诇 砖谞讬 讛驻讻讬讬诐 讘谞讜砖讗 讗讞讚.



讝侄讛 讛址诪旨址诪职爪执讬讗 诪指注讜止转 诇侄注指谞执讬 讘旨执砖讈职注址转 讚旨指讞职拽讜止. 驻讬专讜砖 讗诇讜 讛谞讜转谞讬诐 诪注讜转 讘专讬讘讬转 讚专讻诐 讗诐 讬专讗讜 讛诇讜讛 讚讞讜拽 专讜爪讬诐 专讬讜讞 讬讜转专 讚讛讬讬谞讜 砖谞讬诐 诇诪讗讛 讘讞讜讚砖 讜讻讗砖专 讝讛 讛注谞讬 讛讜讗 爪专讬讱 诇诪注讜转 讜专讜爪讛 诇诇讜转 讘专讘讬转 讛谉 诪谉 讛讙讜讬 讘专讘讬转 讛谉 诪讬砖专讗诇 讘讛讻砖专 讜讛讜讗 讗讬谞讜 讬讜讚注 诪讬 诪诇讜讛 讘专讘讬转 讗讱 讬砖 住专住讜专讬诐 砖注住拽诐 讘讻讱 诇讛诪爪讬讗 诇诇讜讛 诪注讜转 诪讗讞专讬诐 砖讬转谞讜 诇讜 讘专讘讬转 讜谞讜讚注 砖讗诐 讬专讗讛 讛诪诇讜讛 讗转 讛诇讜讛 讚讞讜拽 诪讗讚 讗讝 讬专爪讛 专讘讬转 讬讜转专 讜谞诪爪讗 讝讛 讛住专住讜专 砖诇讗 讛诪爪讬讗 诇诇讜讛 讗讚诐 砖讬诇讜讛 诇讜 讘专讘讬转 讗诇讗 注讚 讗讞专 砖谞转讙诇讛 讜谞讜讚注 讚讜讞拽讜 讻讬 专讘 讛讜讗 讙专诐 诇讜 谞讝拽 讘讝讛 讚注诇 讬讚讬 讻讱 讛诪诇讜讛 讬讘拽砖 诪诪谞讜 专讘讬转 诪专讜讘讛 讻讬讜谉 砖谞讜讚注 诇讜 砖讛讜讗 讚讞讜拽 诪讗讚 讚诪讜讻专讞 诇讬转谉 专讘讬转 讻讗砖专 讬讘拽砖.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 诪旨址诪职爪执讬讗 诪指注讜止转 诇侄注指谞执讬 讘旨执砖讈职注址转 讚旨指讞职拽讜止 讛讻讜谞讛 讻砖专讜讗讛讜 讚讞讜拽 诇诪注讜转 诪诪爪讬讗 诇讜 住讞讜专讛 诇拽谞讜转讛 讘讛诪转谞讛 注砖专讬诐 诇诪讗讛 讬讜转专 诪砖讜讜讬讛 讜讞讜讝专 讜诪讜讻专讛 诇讜 讘诪注讜转 诪讚讜讚讬诐 讘驻讞讜转 讛专讘讛 讜讬讛讬讛 诇讜 讘讝讛 讛驻住讚 诪专讜讘讛 讜讻讬讜谉 砖讛讜讗 讚讞讜拽 诪讜讻专讞 诇注砖讜转 讻谉 讗祝 注诇 驻讬 砖专讜讗讛 砖讛讜讗 诪驻住讬讚 讛专讘讛 讘讗讜驻谉 讝讛 讜讗诐 诇讗 讛讬讛 讝讛 诪诪爪讬讗 诇讜 讚专讱 讝讛 讜讗讜驻谉 讝讛 诇拽谞讜转 讘讛诪转谞讛 讜诇讞讝讜专 讜诇诪讻讜专 讘诪讚讜讚讬诐 讘驻讞讜转 讛专讘讛 讛讜讛 讟专讞 诇诇讜转 诪讝讛 拽诪注讛 讜诪讝讛 拽诪注讛 讘讛诇讜讗转 讞谉 讜讞住讚 讚讻讬讜谉 砖讛讜讗 诇讜讛 诪注讟 诪讝讛 讜诪注讟 诪讝讛 诪讗专讘注 讜讞诪砖 讘谞讬 讗讚诐 讗讬谉 诇讜拽讞讬诐 诪诪谞讜 专讘讬转 讜讛讬讛 驻讜专注 诇驻讬 砖注讛 讞讜讘 讙讚讜诇 砖爪专讬讱 诇驻专讜注 讗讜转讜 注转讛 砖讛讙讬注 讝诪谉 驻专注讜谞讜 讜讗祝 注诇 驻讬 砖爪专讬讱 诇讜 讟专讞讛 讙讚讜诇讛 诇诇讜转 诪讻诪讛 讘谞讬 讗讚诐 诪注讟 诪注讟 讝讛 注讚讬祝 诪讗讜驻谉 讝讛 砖注砖讛 诇讜 讛住专住讜专 砖讬砖 讘讜 讛驻住讚 诪专讜讘讛, 注讚 讻讗谉 讚讘专讬讜 谞专"讜.



讝讜旨讝值讬 诇址注植诇指诇指讗, 诇指讗 砖讈职讻执讬讞址, 诇执转职诇执讬转指讗, 砖讈职讻执讬讞址. 驻讬专砖 专砖"讬 讝"诇 诇址注植诇指诇指讗 诇拽谞讜转 转讘讜讗讛. 谞专讗讛 诇讬 讘住"讚 讛讻讜谞讛 讬砖 讗讚诐 砖拽讜谞讛 转讘讜讗讛 讘砖讘讬诇 诪讗讻诇 讘讬转讜 讘讻诇 讛砖谞讛 讻讜诇讛 讜讗讬谞讜 拽讜谞讛 讚讘专 讬讜诐 讘讬讜诪讜 讗讱 讗讬谞讜 诪讜讻专讞 诇讻讱 讚讗诐 谞诪爪讗 诇讜 诪注讜转 讘谞拽诇 讬拽谞讛 讜讗诐 诇讗讜 讗讬谞讜 诇讜拽讞 诪注讜转 讘专讘讬转 讻讚讬 诇拽谞讜转 转讘讜讗讛 诇爪讜专讱 讛砖谞讛 讻讜诇讛 注诇 讻谉 讗诐 诇诇讜讜转 诪讞讘讬专讜 诪注讜转 讻讚讬 诇拽谞讜转 诇爪讜专讱 讛砖谞讛 讻讜诇讛 讬讗诪专 诇讜 讗讬谉 诇讬 诪注讜转 讻讬 讬讜讚注 砖讗讬谉 讝讛 讚讘专 讛讻专讞讬 讜讗诐 讬讘拽砖 诪诪谞讜 专讬讜讞 讛专讘讛 讘砖讘讬诇 诪注讜转 砖诪诇讜讛 诇讗 讬专爪讛 诇讬转谉 诇讻谉 诪讜讻专讞 砖讬讗诪专 诇讜 讗讬谉 诇讬 诪注讜转 转讞转 讬讚讬 讜讝讛讜 诇注诇诇讗 诇讗 砖讻讬讞 讗讘诇 讗诐 讬专讗讛讜 讚讞讜拽 讛专讘讛 讻讗讚诐 讛转诇讜讬 讘砖注专讜转 注讬谞讬讜 砖讛讜讗 诪讜讻专讞 诇诇讜转 诪注讜转 诇驻讚讜转 注爪诪讜 讗讜诪专 诇讜 讬砖 诇讬 诪注讜转 转讞转 讬讚讬 诇讛诇讜讜转 讻讬 讬讜讚注 砖讝讛 诪讜讻专讞 诇讬转谉 诇讜 专讬讜讞 注诇 诪注讜转讬讜 讻讗砖专 讬讘拽砖 诪诪谞讜 讗驻讬诇讜 砖诇砖讛 诇诪讗讛 诇讞讜讚砖 讜讝讛讜 诇转诇讬转讗 砖讻讬讞 诇砖讜谉 诪砖诇 讛讜讗 讝讛 砖讗讜诪专讬诐 讛注讜诇诐 注诇 讗讚诐 砖讛讜讗 讚讞讜拽 讜谞爪专讱 诇诪注讜转 讛专讘讛 '讝讛 转诇讜讬 讘砖注专讜转 注讬谞讬讜'.
讜讘讗讜驻谉 讗讞专 谞专讗讛 诇讬 讘住"讚 砖讗诐 讬注诇讬诇讜 注诇 讗讚诐 注诇讬诇讛 砖诇 讚诐 讗讜 砖诇 讙谞讬讘讛 讜讻讬讜爪讗 拽讜讚诐 砖谞讬讚讜谉 讚讗讝 讛转讘讬注讛 讛讬讗 讘住讜讙 注诇讬诇讛 讛讜讗 讬讻讜诇 诇讛诪诇讟 诪诪谞讛 讘诪注讟 砖讜讞讚 诪诪讜谉 讜讻讗砖专 讬讘拽砖 诪讞讘专讬讜 诇诇讜转 诇讜 诪诪讜谉 诇驻讬 砖注讛 讻讚讬 诇讛爪讬诇 注爪诪讜 诪谉 讛注诇讬诇讛 讘砖讜讞讚 诪诪讜谉 诇讗 讬诪爪讗 诪讬 砖讬诇讜讛 诇讜 讜讝讛讜 诇址注植诇指诇指讗 诇指讗 砖讈职讻执讬讞址 讗讱 讗讞专 砖讛注诇讬诇讛 谞注砖讬转 诪砖驻讟 砖谞讬讚讜谉 讜讬爪讗 讞讬讬讘 讛谞讛 诇讛爪诇转讜 爪专讬讱 砖讜讞讚 诪诪讜谉 讛专讘讛 砖讻讘专 谞讙诪专 讚讬谞讜 诇爪诇讬讘讛 讜讗讬讱 讬谞爪诇 讘诇讬 转专拽讘讗 讚讚讬谞专讬 讜讘注转 讝讜 砖爪专讬讱 诇讜 诪诪讜谉 讛专讘讛 讬诪爪讗 诇讜 讘谞讬 讗讚诐 诇讛诇讜讜转 诇讜.



讻旨指诇 砖讈侄讗值讬谞讜止 讘旨职"讛侄住职转旨值专 驻旨指谞执讬诐" 讗值讬谞讜止 诪值讛侄诐. 讻旨指诇 砖讈侄讗值讬谞讜止 讘旨执"讜职讛指讬指讛 诇侄讗直讻止诇" 讗值讬谞讜止 诪值讛侄诐. 拽砖讗 讛讜讛 诇讬讛 诇讻诇诇 讗讜转诐 讬讞讚 讜诇诪讛 讞诇拽诐 诇砖转讬 讞诇讜拽讜转? 讜谞专讗讛 诇讬 讘住"讚 讚拽讗 诪砖诪注 诇谉 讗诐 讛讜讗 讗讬谞讜 讘讛住转专 驻谞讬诐 讗祝 注诇 驻讬 砖讬砖谞讜 讘'讜职讛指讬指讛 诇侄讗直讻止诇' (讚讘专讬诐 诇讗, 讬讝) 讗讬谞讜 讘讻诇诇 讙讝专讛 讝讜 讜讻谉 讻诇 砖讗讬谞讜 讘'讜职讛指讬指讛 诇侄讗直讻止诇' 讗祝 注诇 驻讬 砖讬砖谞讜 讘讛住转专 驻谞讬诐 讗讬谞讜 讘讻诇诇 讙讝专讛 讝讜.
讜讛谞讛 诇驻讬专讜砖 专砖"讬 讝"诇 砖驻讬专砖 讗讬谞讜 诪讛诐 专讜爪讛 诇讜诪专 讗讬谞讜 诪讝专注 讬砖专讗诇, 拽砖讗 讗讬讱 讗诪专讜 专讘谞谉 诇专讘讗 诪址专 诇指讗 讘旨职'讛侄住职转旨值专 驻旨指谞执讬诐' 讗执讬转旨值讬讛旨 讜职诇指讗 讘旨执'讜职讛指讬指讛 诇侄讗直讻止诇' 讗执讬转旨值讬讛旨? 讗讱 诇驻讬 讚讘专讬谞讜 砖驻专砖谞讜 讗讬谞讜 讘讻诇诇 讘注诇讬 讙讝讬专讛 讝讜 谞讬讞讗.
诪讬讛讜 讬砖 诇讜诪专 讘住"讚 驻讬专讜砖 讗讞专 讛讗 讚讗诪专 讗讬谞讜 拽讗讬 注诇 讗讜转诐 讛讚讜专讜转 砖讞讟讗讜 讘注讘讜讚讛 讝专讛 讜讙诇讜 讜拽讗诪专 专讘 注诇 讚讜专讜转 讗诇讜 讗祝 注诇 驻讬 砖讬诪爪讗 讘谞讬 讗讚诐 注转讛 砖讛诐 讘旨职'讛侄住职转旨值专 驻旨指谞执讬诐' 讜讙诐 讘'讜职讛指讬指讛 诇侄讗直讻止诇' 诪驻谞讬 讻讬 讗诇讜 讛诐 讙诇讙讜诇 讗讜转诐 讛讚讜专讜转 砖注讘专讜 注讘讜讚讛 讝专讛 讜谞讙讝专 注诇讬讛诐 讻讱 讻诪讜 砖讗诪专讜 讘讗讬讜讘 砖讛讬讛 爪讚讬拽 讜诇拽讛 诪讗讚 讘注讘讜专 砖讛讬讛 讙诇讙讜诇 转专讞 诪讻诇 诪拽讜诐 讛谞讛 讻诇 讗讚诐 砖讗讬谞讜 讘讛住转专 驻谞讬诐 讜讚讗讬 讗讬谞讜 诪讙讜诇讙诇 诪讗讜转诐 讛讚讜专讜转 砖注讘讚讜 注讘讜讚讛 讝专讛 讜谞讙讝专 注诇讬讛诐 讻讱.





讘谞讬讛讜

注侄讘侄讚 砖讈侄专址讘旨讜止 诪职住执讬转执讬谉 讗讜止转讜止 注指诇指讬讜 讜职谞执住旨指转 转旨址拽旨指谞指讛 讬值砖讈 诇讜止. 讛谞讛 讘讜讚讗讬 诇讗 砖讬讬讱 讛住转讛 讞住 讜砖诇讜诐 诇讙讘讬 拽讜讚砖讗 讘专讜讱 讛讜讗 讜诪讛 砖谞讗诪专 诇砖讜谉 讜址转职旨住执讬转值谞执讬 讘讜止 诇职讘址诇职旨注讜止 讞执谞指旨诐 (讗讬讜讘 讘, 讙) 讛讜讗 诇讛讟注讜转 讛砖讟谉 讻讚讬 砖讬转注住拽 讘讗讬讜讘 讜诇讗 讬拽讟专讙 注诇 讬砖专讗诇 讘讗讜转讜 讛讬讜诐 砖谞注砖讛 讘讜 拽专讬注转 讬诐 住讜祝 砖谞爪讜诇讜 讘讜 讬砖专讗诇 讜讟讘注讜 诪爪专讬诐 讜讻诪讜 砖讗诪专 专讘讬谞讜 讝"诇 讘砖注专 讛驻住讜拽讬诐 注诇 驻住讜拽 讬职诪执讬谞职讱指 讛殖' 转执旨专职注址抓 讗讜止讬值讘 (砖诪讜转 讟讜, 讜) 讜讛讬讬谞讜 转专注抓 讘讛驻讜讱 讗转讜讜谉 爪专注转, 讗讜讬讘 - 讗讬讜讘, 讜讗诐 诇讗 讛讬讛 讗讜诪专 诇讜 '讜址转职旨住执讬转值谞执讬 讘讜止' 诇讗 讛讬讛 讛砖讟谉 诪转讙专讛 讘讗讬讜讘.
讜讘讜讚讗讬 讛拽讚讜砖 讘专讜讱 讛讜讗 讚讘专 讗诪转 讘讝讛 砖讗诪专 '讜址转职旨住执讬转值谞执讬' 讜讛讬讬谞讜 砖讚讘专 讻谉 诇驻讬 讚注转讜 砖诇 砖讟谉 砖讛讬讛 讞讜砖讘 砖讛讜讗 讬讻讜诇 诇讛住讬转讜 讞住 讜砖诇讜诐 讜讗诐 诇讗 讛讬讛 讗讜诪专 诇讜 讻谉 诇讗 讛讬讛 诪转讙专讛 讘讜 诇拽讟专讙讜 注讜讚 讛驻注诐 诪讗讞专 砖专讗讛 砖讘拽讟专讜讙 讛专讗砖讜谉 讗砖专 讛讝讬拽讜 讘诪诪讜谞讜 诇讗 讛讜注讬诇 讻诇讜诐 讗诇讗 讗讚专讘讛 讛爪讚讬拽 注诇讬讜 讗转 讛讚讬谉 讜讛讜讚讛 诇砖诪讜 讬转讘专讱 讜拽讘诇 讛讬住讜专讬谉 讘专爪讜谉, 讗讱 讗讞专 砖讗诪专 诇讜 '讜址转职旨住执讬转值谞执讬' 谞转讙讘专 讘讚注转讜 诇讞讝讜专 注诇讬讜 讜讘拽砖 诪讛拽讚讜砖 讘专讜讱 讛讜讗 砖讬转谉 诇讜 专砖讜转 诇砖诇讜讟 讘讙讜驻讜 讚讞砖讘 砖讘讝讛 讬讜讻诇 诇讜 讜谞转谉 诇讜 专砖讜转 讻讚讬 砖讬转注住拽 讘讜, 讜诪讛 讚讘谞讬 讜讘谞讬 谞拽专注 讛讬诐 讜讬爪讗讜 讬砖专讗诇 讘砖诇讜诐 讜讗讝 讗讞专 讻讱 讻砖谞讜讚注 讛讚讘专 诇砖讟谉 砖讛讜讗 注诇 讬讚讬 注住拽讜 讘讗讬讜讘 讗讘讚 诪讬讚讜 拽讟专讜讙 讝讛 砖讛讬讛 诇讜 诇拽讟专讙 注诇 讬砖专讗诇 讘拽专讬注转 讬诐 住讜祝 讛讬讛 拽砖讛 注诇讬讜 讛讚讘专 讛讝讛 诇诪讗讚 诪讗讚.
讜讗诐 转讗诪专 讗诐 讻谉 诇诪讛 讛讜讛 专讘讬 讬讜讞谞谉 讘讻讬 讘讛讗讬 拽专讗 讜讗讜诪专 注讘讚 砖专讘讜 诪住讬转讬谉 讗讜转讜 注诇讬讜 讜谞住转 转拽谞讛 讬砖 诇讜, 诪讗讞专 讚诇讬讻讗 讘讛讗讬 诪诇转讗 讚讛住转讛 讻诇诇? 谞专讗讛 诇讬 讘住"讚 讘讻讬 注诇 讛谞专讗讛 诪谉 驻砖讜讟讜 砖诇 讛诪拽专讗 砖讛讜讗 谞讬住转 讞住 讜砖诇讜诐 注转讛 讬转专砖诇讜 讘注诇讬 转砖讜讘讛 讻讬 讬讗诪专讜: 诪讬 讬讜讻诇 诇注诪讜讚 谞讙讚 讛砖讟谉 诪讗讞专 砖讛讜讗 讬砖 诇讜 砖诇讬讟讛 讻诇 讻讱 砖讬讜讻诇 诇讛住讬转 讞住 讜砖诇讜诐! 讻讬 诇讗 讬讘讬谞讜 讛注谞讬谉 讻诪讜 砖讻转讘谞讜 讗诇讗 讬讞砖讘讜 砖讬讜讻诇 诇讛住讬转 讻诇驻讬 诪注诇讛 讜诇讘诇注 讞谞诐 讜注诇 讚讗 拽讗 讘讻讬.
讜讛谞讛 讘讘讻讬讬转讜 讜讚讗讬 诪驻专砖 讚讘专讬讜 砖讘讜讻讛 注诇 讟注讜转 讘谞讬 讗讚诐 砖讟讜注讬谉 讘讚讘专 讝讛 诇讛讘讬谞讜 讻驻砖讜讟讜 讜讗诐 讻谉 诪诪讬诇讗 讛砖讜诪注讬谉 讬讘讬谞讜 讛讗诪转 讚讗讬谉 讻讜谞转 讛讻转讜讘 讻驻讬 讛谞专讗讛 诇讗讚诐 注诇 驻讬 驻砖讜讟讜 讜讚讘专 讞讻诪讛 讛讬讛 注讜砖讛 讘讘讻讬讬转讜 讝讗转 讘注讘讜专 注谞讬谉 讝讛 诇注讜专专 诇讘 讛砖讜诪注讬谉 讜讛专讜讗讬谉.


讜职讗执诐 讘旨执拽职讚讜止砖讈指讬讜 诇止讗 讬址讗植诪执讬谉, 讘旨职诪址讗谉 讬址讗植诪执讬谉. 讛拽砖讛 讛专讬"祝 讝"诇 诪注讬拽专讗 诪讗讬 住讘专 讚讘讻讬 讘讛讗讬 拽专讗 讜讗讬讱 谞讞讛 讚注转讜 讘讛讗讬 注讜讘讚讗 讚讞讝讛 讚注讚讬讬谉 讬砖 诇讜诪专 讗执诐 讘旨执拽职讚讜止砖讈指讬讜 诇止讗 讬址讗植诪执讬谉, 讘旨职诪址讗谉 讬址讗植诪执讬谉?
讜谞专讗讛 诇讬 讘住"讚 诪注讬拽专讗 讛讬讛 诪驻专砖 讚拽讗讬 注诇 讬转专讜谉 讟讜讘讛 砖诇 注讜砖专 讗讜 讙讚讜诇讛 诇讗 讬讗诪讬谉 诇讬转谉 诇讛诐 驻谉 讬讛讬讛 注砖专诐 讗讜 讙讚讜诇转诐 住讬讘讛 诇拽诇拽讜诇诐 讜诇讛讻讬 拽砖讬讗 诇讬讛 '讘旨职诪址讗谉 讬址讗植诪执讬谉?' 讗讱 讗讞专 砖专讗讛 讗讜转讛 诪注砖讛 谞专讙砖 诇驻专砖 讛讻转讜讘 讛讛讜讗 讚拽讗讬 注诇 诪诇讞诪转 讛砖讟谉 讜讛讬爪专 讛专注 砖讘讗讬诐 诇诇讞讜诐 讘讻诇 转讜拽祝 注诐 讛讗讚诐 讻注谞讬谉 讬讜住祝 讛诪诇讱 注"讛 注诐 讗砖转 驻讜讟讬驻专 讜讻注谞讬谉 专讘讬 注拽讬讘讛 讜专讘讬 诪讗讬专 讚讗讚诪讬 诇讛讜 砖讟谉 讘讚诪讜转 讗砖讛 讬驻讛 诪讗讚 (拽讬讚讜砖讬谉 驻讗.), 讜注诇 讝讛 讗诪专 诇止讗 讬址讗植诪执讬谉 诇诪住专诐 讘讬讚 讛砖讟谉 讜讬爪专 讛专注 诇讛诇讞诐 注诪讜 讘诪拽讜诐 住讻谞讛 讗诇讗 讗讜 讬诪讬转诐 拽讜讚诐 砖讬注专讜讱 讛砖讟谉 诪诇讞诪讛 注诪讛诐 讘诪拽讜诐 住讻谞讛 讜讻讚诪砖诪注 诪讗讜转讛 诪注砖讛 砖诇 讛转讗谞讛 讗讜 讬砖讗专讜 讘讞讬讬诐 讜讬讻专讬讝 讛讝讛专讜 讘讞讻诐 驻诇讜谞讬 讜讘转讜专转讜 讜讗讝 谞讘讚诇 诪讛诐 讛砖讟谉 讘注诇 讻专讞讜 拽讜讚诐 砖谞转拽专讘讜 讜讘讗讜 讗爪诇 讛讝讜谞讛 讜讻讚讛讜讛 讘专讘讬 注拽讬讘讛 讜专讘讬 诪讗讬专 注"讛.


讻旨职诇讜旨诐 转旨址拽旨指谞指讛 讬值砖讈 诇讜止. 谞专讗讛 诇讬 讘住"讚 讘讝讻讜转 讛转讜专讛 砖讛讬讗 诪砖讜诇砖转 讜谞讬转谞讛 诪讬诪讬谉 砖讛讜讗 住讜讚 砖诐 讗值志诇 讘诪诇讜讗讜 砖注讜诇讛 拽驻"讛 [讗诇志祝 诇诪志讚 = 185] 讝讜讻讬诐 诇讛砖驻注转 讙' 驻注诪讬诐 讗值志诇 讘诪讬诇讜讗诐 砖讛诐 讙' 驻注诪讬诐 拽驻"讛 讻诪谞讬谉 转拽谞"讛 [185脳3=555] 讜讻谉 讘讝讻讜转 讙' 诪爪讜转 注砖讛 砖讛诐 诪爪讜转 讞讜拽讬诐 讜诪砖驻讟讬诐 砖讛诐 诪爪讚 讛讞住讚讬诐 砖讛讜讗 住讜讚 砖诐 讗值志诇 讙诐 讻谉 讬讝讻讜 诇砖诇砖讛 砖诪讜转 讗值志诇 讘诪诇讜讗诐 砖注讜诇讬诐 诪住驻专 转拽谞"讛, 诇讻讱 讚拽讚拽 诇讜诪专 讻旨职诇讜旨诐 转旨址拽旨指谞指讛 讬值砖讈 诇讜止.


讛指讗 讘旨职讘指转旨值讬 讙旨址讜旨指讗执讬 讛指讗 讘旨职讘指转旨值讬 讘旨职专指讗执讬. 讜旨讘职讘指转旨值讬 讘旨职专指讗执讬 诇值讬讻旨指讗 注址爪职讘讜旨转. 讘住讛"拽 讘侄旨谉 讬职讛讜止讬指讚指注 驻专砖转讬 讘住"讚 注谞讬谉 讘转讬 讘专讗讬 讜讘转讬 讙讜讜讗讬 诇驻讬 讙专住讛 砖诇 专讜讘 住驻专讬诐 讚讙专讬住 讜旨讘职讘指转旨值讬 讙旨址讜旨指讗执讬 诇指讗 讜职讛指讗 讻旨职转执讬讘 讜讻讜' 讜讻转讘转讬 诇驻讬 讙专住讗 讚讬讚谉 讚谞拽讬讟 专砖"讬 讬砖 诇驻专砖 讘旨指转旨值讬 讘旨职专指讗执讬 讜旨讘指转旨值讬 讙旨址讜旨指讗执讬 讘注谞讬谉 讗讞专 讜诇讗 驻专砖转讬 诪讛 讛讜讗 讜讻讗谉 讗驻专砖 讘住"讚 讚讘转讬 讘专讗讬 讛诐 注讜诇诪讜转 砖讻谞讙讚 讗讜转讬讜转 讛驻砖讜讟 砖诇 砖诐 讛讜讬志讛 讜讘转讬 讙讜讜讗讬 讛诐 注讜诇诪讜转 砖讻谞讙讚 讛诪诇讜讬 讚砖诐 讛讜讬志讛 讻讬 注讜诇诪讜转 砖讻谞讙讚 讛驻砖讜讟 讛诐 诪注讜诇讬诐 讬讜转专 讜讙诐 讛诐 讞住讚讬诐 讚讗讬谉 砖诐 转讙讘讜专转 讛讚讬谞讬谉 讜注讜诇诪讜转 砖讻谞讙讚 讛诪诇讜讬 讛诐 转讞转讜谞讬诐 讜讛诐 讘讞讬谞转 讙讘讜专讜转 砖砖诐 讬砖 转讙讘讜专转 讛讚讬谞讬谉.
讜诪拽砖讬 讜旨讘职讘指转旨值讬 讘旨职专指讗执讬 诇值讬讻旨指讗 注址爪职讘讜旨转 讜职讛指讗 讻旨职转执讬讘: (讬砖注讬讛讜 讻讘, 讬讘) 讜址讬执拽职专指讗 讗植讚止谞指志讬 讗直诇止拽执讬诐 爪职讘指拽讜止转 讘旨址讬旨讜止诐 讛址讛讜旨讗 诇执讘职讻执讬 讜旨诇职诪执住职驻旨值讚 讜旨诇职拽指专职讞指讛 讜职诇址讞植讙止专 砖讉指拽? 讜讬讚讜注 讻诇 讛讬讻讗 讚讻转讬讘 '讗讚谞讬 讛讜讬志讛' 拽专讬谞谉 '讗讚谞讬 讗诇拽讬诐' 讜讻转讘讜 讛诪拽讜讘诇讬诐 讝"诇 砖砖诐 讗讚谞志讬 讗谞讜 拽讜专讬谉 讻谞讙讚 注讬拽专 讛砖诐 讜砖诐 讗诇拽讬诐 讗谞讜 拽讜专讬谉 讻谞讙讚 讛诪诇讜讬 砖诇 讛砖诐 讬注谉 讻讬 砖诐 讗诇拽讬诐 注讜诇讛 诪住驻专 驻"讜 讻诪谞讬谉 讗讜转讬讜转 诪诇讜讬 砖讛诐 诪住驻专 驻"讜, 讜诇讻谉 诪拽砖讬 讻讬讜谉 讚拽专讬谞谉 '讗讚谞志讬 讗诇讛讬诐' 讘讗讜诪专讜 诇执讘职讻执讬 讜旨诇职诪执住职驻旨值讚 谞诪爪讗 注谞讬谉 讛讘讻讬 砖讛讜讗 讛诪讬转讜拽 讬砖谞讜 讘讬谉 讘注讜诇诪讜转 砖讛诐 讻谞讙讚 讗讜转讬讜转 讛驻砖讜讟 砖诇 讛砖诐 讘讬谉 讘注讜诇诪讜转 砖讛诐 讻谞讙讚 讛诪诇讜讬 砖诇 讛砖诐.
讜诪砖谞讬 砖讈址讗谞执讬 讞只专职讘旨址谉 讘旨值讬转 讛址诪旨执拽职讚指砖讈 讚讛讬讛 讞专讘谞讜 拽砖讛 砖谞注砖讛 讘讜 砖讬谞讜讬 讚旨址讗植驻执诇旨讜旨 诪址诇职讗植讻值讬 砖讈指诇讜止诐 诪址专 讬执讘职讻旨指讬讜旨谉, 讜诇讻谉 讙诐 讘注谞讬谉 讝讛 谞注砖讛 砖讬谞讜讬 讘注讜谞讜转讬谞讜 讛专讘讬诐 砖谞注砖讛 转讙讘讜专转 讚讬谉 讙诐 讘讗讜转诐 注讜诇诪讜转 砖讻谞讙讚 讛驻砖讜讟 讜讛讜爪专讻讜 诇诪讬转讜拽 注诇 讬讚讬 讛讘讻讬讛. 讜谞专讗讛 诇讬 讘住"讚 '讘讻讬讛' 讘讛驻讜讱 讗转讜讜谉 '讻讘讬讛' 讻讬 讘讘讻讬讛 谞注砖讛 讻讘讬讛 诇讗砖 讛讚讬谞讬谉 讜讻讘讬讬转诐 讛讜讗 诪转讜讻诐.


诪执驻旨职谞值讬 讙旨址讗植讜指转指谉 砖讈侄诇 讬执砖讉职专指讗值诇 砖讈侄谞旨执讟旨职诇指讛 诪值讛侄诐 讜职谞执转旨职谞指讛 诇职注讜止讘职讚值讬 讻旨讜止讻指讘执讬诐. 谞专讗讛 诇讬 讘住"讚 讚' 注讜诇诪讜转 讛诐 砖讛诪讛 讗讘讬"注 [讗爪讬诇讜转, 讘专讬讗讛, 讬爪讬专讛, 注砖讬讛] 讜讘讗爪讬诇讜转 诇讗 讬砖 专注 讜讘讘讬"注 [讘专讬讗讛, 讬爪讬专讛, 注砖讬讛] 讬砖 讘讛讚专讙讜转 讚讛讬讬谞讜 讘专讬讗讛 专讜讘讛 讟讜讘 讜讘讬爪讬专讛 讞爪讬 讜讞爪讬 讜讘注砖讬讛 专讜讘讛 专注. 讜讬讚讜注 讘讻诇 注讜诇诐 讬砖 讘讞讬谞转 讛讜讬志讛 讜讘讘讬"注 讬砖 讙' 驻注诪讬诐 讜志讛 砖讛诐 住讜讚 砖讘注讛 住驻讬专讜转 讛讘谞讬谉 讛诪砖驻讬注讬诐, 讜诇讝讛 讗诪专 诪执驻职旨谞值讬 讙值讜指讛 (讬专诪讬讛讜 讬讙, 讬讝) 专讜爪讛 诇讜诪专 讙' 讜志讛 讜讝讛讜 诪诇讻讜转 砖诪讬诐 专讜爪讛 诇讜诪专 讘讞讬讛 诪诇讻讜转 讜讘讞讬讛 砖诪讬诐 砖讛诐 住讜讚 转讜"诪 [转驻讗专转 讜诪诇讻讜转].





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讛讗 讬专讗讜谞讬 讜讻讜' 讚讛讜讛 诇讬讛 诇"转. 注讬讬谉 转砖讜讘转 驻谞讬诐 诪讗讬专讜转 讞"讗 住讬诪谉 讻"讜 讜讘住驻专 诪讬诐 讞讬讬诐 诇讛驻专"讞 讘转砖讜讘讛 讛讗讞专讜谞讛:





爪诇"讞

专讘讬 讬讜讞谞谉 讻讬 诪讟讬 诇讛讗讬 拽专讗 讘讻讬 讛诪讛专砖"讗 讘讞"讗 讻转讘 砖讛讻讜谞讛 讻讚诪住讬拽 讘讙诪' 讗讞"讻 诪讗讬 爪专讜转 砖讛谉 爪专讜转 讝讜 诇讝讜 讻讙讜谉 讝讘讜专讗 讜注拽专讘讗. 讜讗谞讬 讗讜诪专 讛专讬 专' 讬讜讞谞谉 诇讗 讛讝讻讬专 讘讚讘专讬讜 爪专讜转 专拽 讗诪专 注讘讚 砖专讘讜 诪诪爪讬讗 诇讜 专注讜转 专讘讜转 转拽谞讛 讬砖 诇讜. 诇讻谉 谞诇注"讚 砖讛讻讜谞讛 注"驻 砖讗诪专讜 讘砖诇讛讬 讬讜诪讗 (讚祝 驻"讜 注"讗 专讘 讬讛讜讚讛 专诪讬 讻转讬讘 砖讜讘讜 讘谞讬诐 讜讻转讬讘 讛谞讛 讘注诇转讬 讘讻诐 诇讗 拽砖讬讗 讻讗谉 诪讗讛讘讛 讜诪讬专讗讛 讻讗谉 注"讬 讬住讜专讬诐 砖注"讬 讬住讜专讬诐 讻讘专 讗讘讚 诪讚专讙转 讘谉 讜讛专讬 讛讜讗 讘讻诇诇 注讘讚. 讜讗讜诪专 讗谞讬 讗诐 砖讘 讘讬住讜专讬诐 讛专讗砖讜谞讬诐 讗讬谉 讝讛 住讬诪谉 砖讗讘讚 诪讚专讙转 讘谉 砖讛专讬 讻转讬讘 讞讜砖讱 砖讘讟讜 砖讜谞讗 讘谞讜 讗讘诇 讛讻讜讜谞讛 砖讬住讜专讬诐 讘转讞诇讛 讛诐 讘讗讬诐 诇讛讝讻讬专 讗转 讛讗讚诐 诇砖讜讘 讗讘诇 讗诐 诇讗 讛讜注讬诇讜 讛讬住讜专讬诐 爪专讬讱 诪讻讜转 专讘讜转 讝讜 讗讞专 讝讜 讝讛 住讬诪谉 砖讗讬谞讜 讘诪讚专讙转 讘谉. 讜讝讛讜 讻讜谞转 专' 讬讜讞谞谉 注讘讚 砖专讘讜 诪诪爪讬讗 诇讜 专注讜转 专讘讜转 讻诇讜诐 转拽谞讛 讬砖 诇讜 砖讬爪讗 诪注讘讚讜转 诇讞讬专讜转 诇讛拽专讗 讘谉 讝讛 讻讘专 讗讬谉 诇讜 转拽谞讛 讜谞砖讗专 注讘讚 注讜诇诐. 讜讗讜诪专 讗谞讬 讗诐 讬砖 诇转诪讜讛 注诇 诪讬 砖讛拽讘"讛 诪诪爪讬讗 诇讜 专注讜转 讜讗讬谞讜 砖讘 讬讜转专 讜讬讜转专 讬砖 诇转诪讜讛 注诇 诪讬 砖讛拽讘"讛 讻讘讬讻讜诇 诪诪爪讬讗 注爪诪讜 诇驻谞讬讜 砖讬砖讜讘 讗诇讬讜 讜讗讬谞讜 砖讘 讝讛讜 注讝 驻谞讬诐 讘讬讜转专 讻讬 讟讘注 讛讘谉 诇讛转讘讬讬砖 诪讗讘讬讜 讜诇讞讜住 注诇 讻讘讜讚 讛讗讘 讜讗诐 讗讘 讗谞讬 讗讬' 讻讘讜讚讬 讻讬 讘注讜讛"专 讛驻讙诐 诪注讜谞讜转 砖诇谞讜 诪讙讬注 注讚 讻住讗 讛讻讘讜讚 讜讬讚 注诇 讻住 讜讻讜' 讜诇讻谉 讙讚讜诇讛 转砖讜讘讛 砖诪讙注转 注讚 讻住讗 讛讻讘讜讚 诇转拽谉 讗转 讗砖专 驻讙诪谞讜 砖诐 讜讛拽讘"讛 砖讜讗诇 讗诐 讗讘 讗谞讬 讗讬' 讻讘讜讚讬 讚讛讬讬谞讜 转讬拽讜谉 讛讻住讗 讻讘讜讚 砖诇讬 讗诐 讗讘 讻讜' 讗讬' 讻讘讜讚讬 爪讬讜谉 讛讜讗 诪砖讻谉 讻讘讜讚讜 讜讻诇 讚讜专 砖诇讗 谞讘谞讛 讘讬诪讬讜 讻讗诇讜 谞讞专讘 讻讬 讛讬讜诐 讗诐 讘拽讜诇讬 转砖诪注讜 谞诪爪讗 讙讚讜诇讛 爪专讜转谞讜 讬讜转专 诪讛讚讜专 砖讘砖注转 讛讞讜专讘谉 讻讬 讘讬诪讬讛诐 讛讬' 专拽 讛讞讜专讘谉 讘讬讜诐 讗' 讜讗讞"讻 诪讛 讚讛讜讛 讛讜讛 讻讬 诇讗 讛讬' 讗驻砖专 诇讛讘谞讜转 讘讜 讘讬讜诐 注讚 注转 拽抓 讗讘诇 讘讬诪讬谞讜 讻诇讜 讻诇 讛拽讬爪讬谉 讜讻诇 讬讜诪讗 讝诪谞讗 讜讗谞讞谞讜 诪讞专讬讘讬诐 讛诪拽讚砖 讘讻诇 讬讜诐 诪讞讚砖 讜讗爪诇谞讜 专讗讜讬 诇讛讬讜转 讞专讘谉 讘讛"诪 讗讘讬诇讜转 讞讚砖讛 诇讗 讗讘讬诇讜转 讬砖讬谞讛 讻讬 讘讻诇 讬讜诐 谞讞专讘 诪讞讚砖 讜专讗讜讬 诇谞讜 诇讛讗谞讞 讘砖讘专讜谉 讻诇 讛讙讜祝 诇讗 讘砖讘专讜谉 诪转谞讬讛 讻诪讜 注诇 讗讘讬诇讜转 讬砖讬谞讛. 讜谞讞讝讜专 诇专讗砖讜谞讜转 讻讬 讬讜转专 讬砖 诇讛转注讜专专 讘转砖讜讘讛 注"讬 砖讛拽讘"讛 诪诪爪讬讗 讻讘讬讻讜诇 注爪诪讜 诇驻谞讬 讛讞讜讟讗 讻讚讬 砖讬砖讜讘 诪诪讛 砖讬砖 诇讛转注讜专专 注"讬 讬住讜专讬诐 讜讗讜诇讬 讝讛讜 讻讜谞转 讛驻住讜拽 讜讗诪专 讘讬讜诐 讛讛讜讗 注诇 讻讬 讗讬谉 讗诇拽讬 讘拽专讘讬 诪爪讗讜谞讬 讛专注讜转 讛讗诇讛 驻讬' 砖讗诐 讛讬讬转讬 讻讚讗讬 砖讬诪爪讬讗 讛拽讘"讛 讻讘讬讻讜诇 注爪诪讜 讘拽专讘谞讜 诇讗 讛讬讬转讬 爪专讬讱 诇讬住讜专讬 讛专注讜转 讛讗诇讛 诇注讜专专 讗讜转讬 注"讬 讬住讜专讬谉 砖讛专讬 讬讜转专 讛讬讬转讬 诪转注讜专专 注"讬 砖讬诪爪讬讗 讻讘讜讚讜 诇谞讜 讜诇讻谉 讗讜诪专 注讘讚 砖专讘讜 诪诪爪讬讗 注爪诪讜 诇驻谞讬讜 砖讬砖讜讘 讜讗讬谞讜 砖讘 讻诇讜诐 转拽谞讛 讬砖 诇讜 讜注诇 讚讗 讜讚讗讬 拽讗 讘讻讬谞讗 讘讻讬 转诪专讜专讬诐 讚讻转讬讘 讚专砖讜 讛' 讘讛诪爪讗讜 砖讗讬谉 讗讬砖 砖诐 注诇 诇讘 诇砖讜讘 讘转砖讜讘讛:





驻转讞 注讬谞讬诐

讜讛讻转讬讘 讚讜专 讛讜诇讱 讜讚讜专 讘讗 讚专注讬谞讗 诇讛 讜讻讜' 讘讝讛 驻讬专砖 专讘讬谞讜 讛讗专"讬 讝爪"诇 驻' 讻爪讗谉 诇砖讗讜诇 砖转讜 诪讜转 讬专注诐 讜讬专讚讜 讘诐 讬砖专讬诐 诇讘拽专 讛讻讜谞讛 讻爪讗谉 砖砖讜讞讟讬诐 讗讜转诐 讘诇讗 讝诪谞诐 讻谉 诇砖讗讜诇 砖转讜 讚讬砖 谞住驻讛 讘诇讗 诪砖驻讟 注讚 诇讗 讘讗 讝诪谞讜. 讜讻讬 转讬诪讗 讛讻转讬讘 讚讜专 讛讜诇讱 讻诪讜 砖讗诪专 讜讛讻转讬讘 讚讜专 讛讜诇讱 讜讛砖讬讘 讚专注讬谞讗 诇讛讜 讜讝"砖 诪讜转 讬专注诐 注讚 讚诪讟讜 砖谞讜转 讚讜专 讻诪"砖 讚专注讬谞讗 诇讛讜 讜讻讬 转讬诪讗 讛谞讛讜 砖谞讬 讚谞住驻讛 讘诇讗 诪砖驻讟 诪讛 谞注砖讬诐 诇讝"讗 讜讬专讚讜 讘诐 讬砖专讬诐 讛诐 讛讞讻诪讬诐 注谞讜讬诐 讻诪"砖 讬讛讬讘谞讗 诇讛讜 诇爪讜专讘讗 诪专讘谞谉 讚诪注讘讬专 讗诪讬诇讬讛 注讻"讚 讝"诇 讜谞讗讬诐 讛讚讘专讬诐 诇诪讬 砖讗诪专谉:


讗讬 讗讬讻讗 爪讜专讘讗 诪专讘谞谉 讚诪注讘讬专 讗诪讬诇讬讛 讜讻讜' 讗驻砖专 讚讛讟注诐 讚讘注讬 转专转讬 爪讜专讘讗 诪专讘谞谉 讜诪注讘讬专 讗诪讬诇讬讛 讘诪"砖 讘砖讘转 讘讬诪讬谞讛 讗讜专讱 讬诪讬诐 讗讬讻讗 讜驻讬专砖"讬 诇讞讚 诇讬砖谞讗 讚讘讬诪讬谞讛 讛讬讬谞讜 诇讜诪讚 诇砖诪讛 讜讻讘专 讻转讘谞讜 讘住诪讜讱 讚注"讬 讛注谞讜讛 诪讻讜讬谉 讗诇 讛讗诪转 讚讬砖 诇讜 诪讚"转 讛注谞讜"讛 讝讛讜 转讜专讛 诇砖诪讛 讻诪"砖 讘住诪讜讱 讜诇讻谉 诪砖驻讟讜 讚讝讜讻讛 诇讗讜专讱 讬诪讬诐 讜讻诪讜 砖驻讬专砖"讬 讚讘讬诪讬谞讛 讗讜专讱 讬诪讬诐 讛讬讬谞讜 诇讜诪讚 诇砖诪讛. 讜诪砖讜诐 讛讻讬 讗讬 讗讬讻讗 爪讜专讘讗 诪专讘谞谉 讚诪注讘讬专 讗诪讬诇讬讛 讝讜讻讛 讘讛谞讱 砖谞讬 讜讚讜拽:


诪讜住讬驻谞讗 诇讛讜 诇讬讛 讜讛讜讬讗 讞诇讜驻讬. 讛拽砖讜 讛转讜住' 诇专讘讬 注拽讬讘讗 住"驻 讛讞讜诇抓 讚讗讬转 诇讬讛 诪砖诇讜 讛讜住讬驻讜 诇讜 诇讞讝拽讬讛 讜诇讬转 诇讬讛 讝讻讛 诪讜住讬驻讬谉 诇讜 讛讗 诪砖诪注 讛讻讗 讚诪讜住讬驻讬谉 诇讜 讜爪"注 注讻"诇 讜讛专讘 讛诪讜住诪讱 诪讛专"讬 驻讬谞讟讜 转讬专抓 讜转讜专祝 讚讘专讬讜 讚讗讬谉 诪讜住讬驻讬谉 讗驻讬诇讜 诇诪讬 砖讝讻讛 诇讙讝讜专 砖谞讬诐 讞讚砖讜转. 讗讘诇 讛谞讬 砖谞讬 讚谞住驻讛 讘诇讗 诪砖驻讟 讻讘专 讛讬讜 讛砖谞讬诐 讘注讜诇诐 讜讗讬谞诐 讞讚砖讬诐 讝讛转"讚 注讬讬谉 讘住驻专讜. 讜谞注诇诐 诪诪谞讜 砖讝讛 转讬专爪讜 讛转讜住' 注爪诪诐 讘讬讘诪讜转 讚祝 谉' 注"砖. 讜诇转讬专讜抓 讝讛 讗"砖 诪"砖 讘住讜讙讬讬谉 诪讜住讬驻讬谉 诇讛讜 诇讬讛 讜讛讜讬讗 讞讬诇讜驻讬 讚讛谞讬 诪讬诇讬 讜讛讜讬讗 讞诇讜驻讬讛 诇讻讗讜专讛 讛诐 讬转专讬诐 讜讟驻诇讬诐. 讗讘诇 诇驻讬 讛讗诪讜专 讛砖"住 讘讚拽讚讜拽 拽讗诪专 讜讛讜讬讗 讞诇讜驻讬讛 讻诇讜诪专 讚讛砖谞讬诐 讻讘专 谞讙讝专讜 讘注讜诇诐 讜诪砖讜"讛 讛讜住讬驻讜 诇讜 讜讗转讬讗 讙诐 诇专' 注拽讬讘讗:
讜讘诇拽讜讟讬  专讘讬谞讜 讘爪诇讗诇 讻转讜讘 注诇 拽讜砖讬' 讛转讜住' 讘住讜讙讬讬谉 讘砖诐 讙讬诇讬讜谉 讜讝"诇 讜讬"诇 讻砖驻讜住拽讬诐 砖谞讜转讬讜 砖诇 讗讚诐 驻讜住拽讬诐 谞诪讬 讗诐 讬讛讬讛 专砖注 砖讙讜专诪讬谉 注讜谞讜转讬讜 砖讜诐 诪拽专讛 讘讝讛 砖讬驻讞转讜 诇讜 诪拽爪讘转讜 讻讜"讱 讘讗讜转讜 讝诪谉 砖讗讬专注 诇讜 讛诪拽专讛 讜讗讬 讗讬讻讗 爪"诪 讞住讬讚 讜注谞讬讜 讚诪注讘讬专 讗诪讬诇讬讛 砖讬讜住讬驻讜 诇讜 讻讜"讱 讜诇驻讬讻讱 讗诪专 诪砖诇讜 谞转谞讜 诇讜. 讗"谞 讚讞讝拽讬讛 讚讛讜讛 诪诇讱 诇讗 诪注讘讬专 讗诪讬诇讬讛 讚诪诇讱 砖诪讞诇 注诇 讻讘讜讚讜 讗讬谉 讻讘讜讚讜 诪讞讜诇 讜诇驻讬讻讱 讚讜拽讗 诪砖诇讜 谞转谞讜 诇讜 讗讘诇 诪讗谉 讚诪注讘讬专 讗诪讬诇讬讛 讗驻讬' 砖讗讬谞讜 砖诇讜 谞讜转谞讬谉 诇讜 讜拽专讗 讚讗转 诪住驻专 讬诪讬讱 讗诪诇讗 砖诇讗 讬讞住专 讗讘诇 诇讛讜转讬专 讬讻讜诇 诇讛讜转讬专 讜诪谞砖讛 讚诪砖诪注 诇讬讛 砖诇讗 讬讞住专 讜诇讗 讬讜转讬专 讗诪诇讱 讞讝拽讬讛 拽"诇 讚诇讗 诪注讘讬专 讗诪讬诇讬讛 讜讛讜爪专讱 专"注 诇讜诪专 诪砖诇讜 谞转谞讜 诇讜 注讻"诇:


注讘讚 砖专讘讜 诪拽专讘讜 诇讚讜谞讜 讜诪诪讛专 诇讛注讬讚讜 讜讻讜' 注诪"砖 讘注谞讬讜转讬 讘住' 讛拽讟谉 讚讘专讬诐 讗讞讚讬诐 讚祝 诇"讗 注"讘 注"砖 讘讗讜专讱:


讛讗 讬专讗讜谞讬 诪讜讞诇讬谉 诇讛诐 诪讬讚. 讛转讜住' 讻转讘讜 讜驻诇讬讙讗 讚专' 讬砖诪注讗诇 讜讻讜'. 讙讬诇讬讜谉. 诪爪讬 讗转讬讗 讻专' 讬砖诪注讗诇 讜讬砖 诇讞诇拽 讘讬谉 注砖讛 讚砖讻专 砖讻讬专 讻讬讜谉 讚驻专注 诇讘住讜祝 讜诇讬讻讗 讙讘讬讛 讗诇讗 诪讛 砖讗讬讞专 讗爪诇讜 砖讻讬专讜转讜 诇讗 讝讝 诪砖诐 注讚 砖诪讜讞诇讬谉 诇讜 讗诐 注砖讛 转砖讜讘讛. 谞诪讜拽讬 专讘讬谞讜 讘爪诇讗诇 讻"讬:





砖注专讬 转讜专转 讘讘诇

(讛 专注"讗) 讚专注讬谞讗 诇讛讜 讗谞讗 讜讻讜'.鈥斪欁� 诇讛住诪讬讱 注谞讬谉 讝讛 讘诇砖讜谉 讛诪拽专讗 "讻爪讗谉 诇砖讗讜诇 砖转讜 诪讜转 讬专注诐 讜讬专讚讜 讘诐 讬砖专讬诐 诇讘拽专" (转讛' 诪讟 讟讜).


(讛 住注"讗) 讛诪诪爪讬讗 诇讜 诪注讜转 诇注谞讬 讜讻讜'.鈥斪⒆�' 诪"砖 讘住谞讛讚专讬谉 注讜 讘.

